Serbiyadan Qarabağ məsələsində Azərbaycana dəstək\n11:40 22 May 2018 Oxunub : 531\nAzVision.az xəbər verir ki, Serbiya Prezidenti əvvəlcə Milli Məclisin iclas salonuna baxıb, parlamentin binasındakı Heydər Əliyev Xatirə Zalında olub.\nBurada qonağa Ümummilli Liderin həyat və fəaliyyəti, xarici ölkə rəhbərlərinin müxtəlif illərdə Azərbaycana səfərləri zamanı Heydər Əliyevlə görüşlərini əks etdirən fotoşəkillər, tarixi sənədlər, eləcə də Azərbaycan parlamentinin formalaşmasında və beynəlxalq əlaqələrinin qurulmasında Ulu Öndərin xidmətləri barədə məlumat verilib. Serbiya Prezidenti xatirə kitabına ürək sözlərini yazıb.\nSonra Milli Məclisin sədri Oqtay Əsədov ilə Serbiya Prezidenti Aleksandr Vuçiç arasında görüş olub. Oqtay Əsədov Aleksandr Vuçiçin vaxtilə Serbiyanın Baş naziri kimi də Milli Məclisdə olduğunu xatırladıb. Ölkələrimiz arasında əlaqələrin tarixindən danışan Milli Məclisin sədri münasibətlərimizin yeni müstəvidə inkişaf etdiyini bildirib. Vurğulayıb ki, ölkələrimiz bir-birinin ərazi bütövlüyünü dəstəkləyir. Oqtay Əsədov iki ölkə arasında iqtisadi əlaqələrin daha da inkişaf etdirilməsi üçün yaxşı potensialın olduğunu söyləyib.\nO, ölkələrimiz arasında imzalanmış sənədlərin ikitərəfli münasibətlərin hüquqi bazasını təşkil etdiyini bildirib. Azərbaycan-Serbiya parlamentlərarası əlaqələrindən danışan Milli Məclisin sədri dostluq qruplarının fəaliyyətini yüksək qiymətləndirib. O, beynəlxalq qurumlardakı əməkdaşlığın da razılıq doğurduğunu söyləyib. Prezident Aleksandr Vuçiç Azərbaycan-Serbiya əlaqələrinin inkişafından məmnunluğunu bildirib. Ölkələrimiz arasındakı münasibətlərin daha da genişlənməsi üçün böyük potensialın olduğunu deyən Serbiya Prezidenti bu istiqamətdə lazımi addımların atıldığını diqqətə çatdırıb.\nSerbiya dövlətinin başçısı qeyd edib ki, ölkəsi Ermənistan-Azərbaycan, Dağlıq Qarabağ münaqişəsinin həlli məsələsində hər zaman Azərbaycanın haqlı mövqeyini dəstəkləyəcək. O, Serbiyanın ərazi bütövlüyü və suverenliyi məsələsində göstərdiyi dəstəyə görə Azərbaycana təşəkkürünü bildirib. Vurğulayıb ki, Serbiya da hər zaman Azərbaycanın ərazi bütövlüyünü, suverenliyini dəstəkləyəcək. Ali qonaq ölkəmizi uğurla reallaşdırdığı böyük layihələrə görə təbrik edib.\nTeqlər: MM Serbiya Qarabağ


Özünü qatarın altına atan gəlinin həyat yoldaşı: - “Səni heç kimin ayağına vermədim...”\nwww.XALQXEBER.az » Sosial » Özünü qatarın altına atan gəlinin həyat yoldaşı: - “Səni heç kimin ayağına vermədim...”\nŞəmkirdə ananın intihar məqsədi ilə iki körpəsi ilə bərabər özünü qatarın altına atması faktı ilə bağlı bəzi təfərrüatlar məlum olub.\nZəyəm kəndinin sakinlərinin verdiyi məlumata görə, intihar edən Pərvanə Mahmudova həyat yoldaşının bibisi Dursun Mahmudova ilə bir evdə yaşayıb. Sakinlərin sözlərinə görə, Pərvanə ərə gedəndən sonra Dursun Mahmudova ilə aralarında söz-sohbət yaranıb:\n“Dursun evdə hər şeyə deyinirmiş. Gəlini evdə əlini heç nəyə vurmağa qoymayıb. Pərvanə də, bütün bunları həyat yoldaşı Nəsrəddinə deyirmiş. Amma, Nəsrəddin bu barədə heç kəsə bir kəlmə də deməyib. Bunu özünə ayıb bilib. Deyiblər ki, ailənin sözü evdən çıxmaz. Ailələr var ki, evində baş verənləri kiminsə bilməsini istəmir. Nəsrəddinin qarşısını kəsən məqamlar olub. Oğlan ağlı kəsən andan evə qazanc gətirərək özünə, ailəsinə, bir sözlə bibisinə də şərait qurub. Dəfələrlə Nəsrəddin evdən çıxmaq istəyib. Amma, qohumları onu bu fikrindən daşındırıb. Deyiblər ki, cammaat səni qınayar. Deyərlər ki, əli çörəyə çatandan sonra onu böyüdən bibisini atıb getdi. Amma, Pərvanə əziyyətlərə dözə bilməyib, sonda özü ilə yanaşı övladlarını da öldürməyi gözə alıb”.\nSakinlər bildirib ki, Nəsrəddin iki balası və həyat yoldaşının parçalarını görəndən sonra şoka düşüb, dediyi bircə kəlmə olub:\n“Mən səni heç kimin ayağına vermədim, Pərvanə!. Axı, sən niyə mənim belimi qırdın?” Çətindir, heç kimin ağlına gəlməzdi ki, normal və sağlam insan belə bir addım atar. 9 aylıq uşaq qanmır, amma, 3 yaşlı uşağın qatarın onun üstünə gələn zaman necə çarəsiz olduğunu gözünüzün qarşısına gətirin. Köməksiz uşaq nələr çəkib. İdarənin köməkçisi meyitin parçalarının qatar yolundan yığılmasında iştirak edib. Hər şeyi gözü ilə görüb. İndi onun vəziyyəti pisdir, psixoloji sarsıntı keçirib”.\nŞəmkirdə dəhşətli intihar hadisəsi baş verib. 1992-ci il təvəllüdlü Mahmudova Pərvanə İlqar qızı 3 yaşlı oğlu və 1 yaşlı qızı ilə özünü Bakı-Qazax qatarının altına atıb. Ana və iki övladı hadisə yerində ölüblər. Hadisəyə səbəb Pərvanənin həyat yoldaşının bibisi Dursun Mahmudova ilə aralarında baş vermiş münaqişə olduğu deyilir.


Alternativ və Bərpa Olunan Enerji Mənbələri üzrə Dövlət Agentliyi ləğv edildi\n1 İyun 2012 18:37 (UTC+04:00)\nAzərbaycan Prezidenti İlham Əliyev Alternativ və Bərpa Olunan Enerji Mənbələri üzrə Dövlət Şirkətinin yaradılması haqqında fərman imzalayıb.\nFərmanda qeyd edilir ki, Azərbaycan Sənaye və Energetika Nazirliyinin Alternativ və Bərpa Olunan Enerji Mənbələri üzrə Dövlət Agentliyi ləğv edilsin və onun əsasında Alternativ və Bərpa Olunan Enerji Mənbələri üzrə Dövlət Şirkəti yaradılsın. Müəyyən edilsin ki, Alternativ və Bərpa Olunan Enerji Mənbələri üzrə Dövlət Şirkəti alternativ və bərpa olunan enerji mənbələrindən istifadə olunması sahəsində dövlət xidmətləri göstərən, habelə bərpa olunan enerji resursları mənbələrinin müəyyən olunmasını təşkil edən və bu sahənin inkişafı ilə bağlı digər işləri yerinə yetirən dövlətə məxsus şirkətdir.\nBu fərmanla ləğv edilmiş Azərbaycan Sənaye və Energetika Nazirliyinin Alternativ və Bərpa Olunan Enerji Mənbələri üzrə Dövlət Agentliyinin əmlakı Azərbaycan Alternativ və Bərpa Olunan Enerji Mənbələri üzrə Dövlət Şirkətinə verilir.\nŞirkətin yenidən təşkili və (və ya) ləğv edilməsi Azərbaycan Prezidenti tərəfindən həyata keçirilir.\nNazirlər Kabinetinə şirkətin Nizamnaməsini Azərbaycan Prezidenti ilə razılaşdıraraq iki ay müddətində müəyyən etmək; şirkətin ümumi yığıncağının səlahiyyətlərini həyata keçirən icra hakimiyyəti orqanları barədə təkliflərini iki ay müddətində Azərbaycan Prezidentinə təqdim etmək; Azərbaycan Prezidentinin aktlarının bu fərmana uyğunlaşdırılması ilə bağlı təkliflərini iki ay müddətində Azərbaycan Prezidentinə təqdim etmək; bu fərmandan irəli gələn digər məsələləri həll etmək tapşırılıb.\nVergilər Nazirliyi və Əmlak Məsələlərinə Dövlət Komitəsinə şirkətin dövlət qeydiyyatına alınması üçün zəruri tədbirlərin görülməsi tapşırığı verilib.\nDövlət başçısının sərəncamı ilə Akim Bədəl oğlu Bədəlov Alternativ və Bərpa Olunan Enerji Mənbələri üzrə Dövlət Şirkətinin sədri təyin edilib.


Dünya COVID-19-a qarşı mübarizədə “ümid cücərtilərinin” şahidi olur.\nBunu Dünya Səhiyyə Təşkilatının (DST) rəhbəri Tedros Adhanom Ghebreyesus avqustun 10-da keçirdiyi brifinqdə bəyan edib.\nThe Independent yazır ki, DST rəhbərinin bu bəyanatı verdiyi bir vaxtda qlobal koronavirus pandemiyası 20 milyon insanı bürüyüb, 750 min ölüm hadisəsi qeydə alınıb.\nBuna baxmayaraq Tedros Adhanom Ghebreyesus deyib ki, xəstəliyə qarşı qlobal mübarizədə ümidli olmaq üşün əsaslar yaranıb:\n“Mən bilirəm ki, çoxunuz kədərlisiniz və bu, dünya üçün doğrudan da çətin məqamdır. Amma mən açıq danışacağam. Ümidin yaşıl cücərtiləri görünür. Hansı ölkədə, şəhər və qəsəbədə olmasından asılı olmayaraq COVID-19 epidemiyasını dayandırmaq heç vaxt gec deyil”.\nDST rəhbəri ölkə başçılarını tərif edir\nDST başçısı pandemiyaya reaksiyada “qlobal nümunə” kimi Yeni Zelandiyanın adını çəkib.\nAvqustun 9-da bu ölkə icma daxilində heç bir yoluxmanın qeydə alınmadığı 100-cü günü bayram edir.\nDoktor Tedros habelə Britaniya baş naziri Boris Johnson-u ölkənin ayrı-ayrı yerlərində lokal karantinlər tətbiq etdiyinə görə tərifləyib.\nO Fransa prezidenti Emmanuel Macron-a da Parisin bir sıra yerlərində maska taxılmasını icbari etdiyinə görə təşəkkürünü bildirib:\n“Son bir neçə gün ərzində Birləşmiş Krallığın baş naziri Boris Johnson şimali İngiltərənin bir sıra yerlərində yoluxma ocaqlarının yaranması ilə bağlı “evdə qal” rejimi tətbiq edib. Fransada yoluxma hallarının artması səbəbindən prezident Emmanuel Macron Parisin gur yerlərində maska taxılmasını məcburi edib”.\nDST rəhbəri deyib ki, belə tədbirlər və “əlimizdə olan müdafiə alətlərindən maksimum istifadə” cəmiyyətlərin təhlükəsiz açılımına imkan verə bilər.\nVaksin olacaq, amma virusla mübarizə davam edəcək\nDST ölkələrə aşkarlamanın sürətləndirilməsini, yoluxmaların izlənməsini, adamlar arasında fiziki məsafənin saxlanmasını, maskaların müntəzəm olaraq taxılmasını və gigiyena qaydalarına riayət olunmasını bir daha tövsiyə edib.\nDoktor Tedros xəbərdarlıq edib ki, məktəblərin yenidən açılması üçün COVID-19-un sıxışdırılmasını davam etdirmək lazımdır:\n“Biz hamımız məktəblərin təhlükəsiz bir şəkildə yenidən açılmasını istəyirik Amma biz tələbələrin, müəllimlərin və bütün məktəb heyətlərinin təhlükəsizliyindən əmin olmalıyıq. Mənim mesajım gün kimi aydındır: virusu sıxışdırmaq, sıxışdırmaq və sıxışdırmaq lazımdır”.\nDST-nin təcili tədbirlər üzrə direktoru, doktor Mike Ryan ümid etdiyini bildirib ki, tezliklə “təhlükəsiz və səmərəli” vaksinlər olacaq, amma bu pandemiya ilə mübarizədə yalnız bir addımdır:\n“Mən əvvəllər də demişəm ki, bizim effektli polio və qızılca vaksinlərimiz var, amma biz həmin viruslarla mübarizəni hələ də davam etdiririk. Effektiv vaksin suala cavabın yalnız bir hissəsidir. Bizim gərək kifayət qədər vaksinimiz olsun ki, ehtiyacı və tələbi olan hamıya çatsın”.\nDST-nin koronavirus pandemiyası elan etdiyi vaxtdan 6 ay keçir.


AĞ YOL -Azərbaycanın yerli məhsulu olan “FAVO” Moskvada “Ən yaxşı məhsul - 2019” müsabiqəsində qızıl medalla təltif olunub (FOTO)\nAzərbaycanın yerli məhsulu olan “FAVO” Moskvada “Ən yaxşı məhsul - 2019” müsabiqəsində qızıl medalla təltif olunub (FOTO)\nAgyol.az xəbər verir ki, qida, içki və onların xammalının istehsalı üzrə hər il təşkil olunan, cari ilin 11-15 fevral tarixlərində isə 26-cısı keçirilən “Prodekspo-2019” sərgisində iştirak edən “Ulduz” Şokolad Fabriki özünün müxtəlif çeşidli məhsullarını sərgiləmək imkanı əldə edib.\nAzərbaycan qənnadı sektoru üçün uğur hesab oluna biləcək xəbər isə Rusiya Federasiyasında baş tutan tədbir çərçivəsində keçirilən “Ən yaxşı məhsul - 2019” müsabiqəsində fabrikin yeni istehsalı olan “FAVO” taxıllı batonlarının portağallı desert baton çeşidinin minlərlə rəqibini geridə qoyaraq qalib olması və qızıl medala layiq görülməsidir.\nİstehsalçıdan verilən məlumata görə, “FAVO”nun bu mükafata layiq görülməsi onun birbaşa tərkibi ilə bağlıdır. Belə ki, sözügedən taxıllı məhsullar yerli istehsal üçün tamamilə yeni olmaqla yanaşı, həm də natural tərkibli hesab olunur. Tərkibindəki qarğıdalı partlağı, düyü partlağı, yulaf və ən əsası portağal qurusu sayəsində “FAVO” batonları həm ləzzətli, həm də doyumlu məhsullar kateqoriyasına girir. Bu məhsul yüngül qəlyanaltıtipli olmaqla yanaşı, həm də aktiv həyat tərzi keçirən və sağlam qidalanmaq istəyən insanlar üçün nəzərdə tutulub.\nQeyd edəki ki, hal-hazırda fabrikdə “FAVO”nun iki çeşidi – şokoladlı və portağallı batonları istehsal olunmaqdadır, lakin gələcəkdə yeni növ ləzzətlərin artırılması da planlaşdırılır.\nArtıq 18 ildir ki, “Ulduz” Şokolad Fabriki ölkədə qeyri-neft sektorunun inkişafına, həmçinin ixrac potensialının artırılması ilə daxili iqtisadiyyata öz töhfəsini verməkdədir. Bu gün də müəssisə öz fəaliyyətini bu istiqamətdə uğurla davam etdirməkdədir, belə ki, sözügedən sərgi çərçivəsində fabrik Rusiya, Belarus, Əfqanıstandan olan yeni şirkətlərlə müqavilələr imzalayıb, bir neçə ölkə ilə isə danışıqları davam etdirməkdədir.\nMəlumat üçün bildirək ki, “Prodekspo-2019” beynəlxalq sərgisində 69 ölkədən 2242 şirkət, Azərbaycandan isə 30-dan çox firma iştirak edib.\nYayım tarixi :18 Fevral 2019 14:08\nXəbərin linki : http://www.agyol.az/xeber.php?id=35782


1xBet Azerbaycan - Azerbaycanda | 1xBet rəsmi saytı - Promosiya və bonuslar\n1XBET AZƏRBAYCAN – 1XBET YÜKLƏYIN\n1xBet mərc şirkəti Azərbaycanda da fəaliyyət göstərən dünyanın ən böyük mərc şirkətlərindən biridir. 1xBet bukmeyker şirkəti aradan keçən çox qısa bir müddət ərzində, hətta fəaliyyətə başladığı ilk günlərdən etibarən öz müştərilərinin dərin inamını qazanmışdır.\n1xBet saytı öz müştərilərinə yaratdığı çoxsaylı imkanlarla həqiqətən də bu inamı boşuna qazanmadığını təsdiq edir. Bk 1xBet Azərbaycan mərc bazarında geniş xidmətlər təklif edir və göstərdiyi xidmətlərin keyfiyyətinə görə birincidir. Mərc şirkətinin saytına siz, həm birbaşa sayt üzərindən həm də mobil tətbiqlərin köməyilə sayta daxil olmaq imkanınız vardır.\n1xBet rəsmi saytı Azərbaycanda – Promosiya və bonuslar\nÇoxsaylı bonuslar və promosiyalar təşkil edən mərc şirkətləri axtarırsınızsa, bu zaman sizin üçün ən yaxşı seçim hBet mərc saytı olacaqdır. Mərc şirkəti sizi geniş növ çeşidinə malik, bir-birindən fərqlənən, sizin üçün yüksək qazanc gətirəcək bonuslarla sizin köməyinizə çatacaqdır. 1xBet Azerbaycan saytında qeydiyyatından keçdikdən sonra siz, həm bəzi günlərdə həm də xüsusi günlərdə təşkil ediləcək bonuslardan yararlana bilərsiniz.\nBu bonuslara aşağıdakılar aiddir:\nBirthday 1xBet bonus – aktivliyi ilə xüsusən fərqlənən iştirakçılar üçün doğum günlərində pulsuz mərc olaraq verilir.\nAdvancebet – sizin mərc etdiyiniz müsabiqə bitməyibsə, Advancedbet-in sizə xüsusi olaraq təklif etdiyi fürsətlərdən istifadə edə bilərsiniz.\nVIP Cash Back Bonus – 1xBet bahis tərəfindən sizə keşbek şəkilində verilir.\nAccass Battler – 1x mərc şirkəti tərəfindən yaradılan və sizə avtomobil qazanma imkanını verən bonus növüdür.\nXoşbəxt Cümə Bonusu – bu bonus hər cümə günləri verilir və sizə pul mükafatı qazanma şansını verir. Mərc şirkəti tərəfindən sizə verilən 200 $ qədər 100%-li mükafat qazanmaq bonusudur. Bundan əlavə siz, promokodumuzu istifadə edərək ilk depozitinizdə 144 $ bonusu alacaqsınız.\nBeat 1xBet – bu bonus ilə siz 24 saat ərzində müəyyən edilmiş oyunlarda oynayaraq 100 $ pul mükafatı qazana bilərsiniz.\nBu və digər bonuslardan və promosiyalardan istifadə etmək üçün qeydiyyatdan keçmək və sayta daxil olmaq lazımdır.\nMərc şirkətləri arasında seçimlər edərkən əsas nəzərə alınan məsələlərdən biri də həmin mərc şirkətinin idman növləri üzrə təklif etdiyi mərc növlərinin çeşidi və bolluğudur. Bütün bunları hesaba alaraq və digər mərc şirkətləri ilə müqayisə edərkən, mərc şirkətinin 1xBet canlı üzrə digərlərindən öndə olduğunu açıq-aşkar bir şəkildə görə bilərik. 1xBet bukmeker şirkəti həm canlı oyunlarda həm də oyun öncəsi mərclər üçün geniş seçimlər təklif edir.\nİdman növlərinə bunlar aiddir:\nYüksək 1x dərəcəsi təklif edilən mərc şirkətinin saytında mərc etmək istədiyiniz idman növünü asan bir şəkildə seçə və mərclər edə bilərsiniz. Bu mərc növlərindən əlavə 1x bahis şirkətinin təşkil etdiyi virtual idmanı da qeyd etməliyik. Bu sahə üzrə də 1xBet mərc şirkəti geniş seçimlər təklif edir.\n1xBet canlı necə fəaliyyət göstərir?\nMərc şirkətlərinin ayrılmaz tərkib hissələrindən bir də canlı mərclərdir və onlar üzərində təklif edilən mərc seçimləridir. Canlı mərclər baxımından 1xBet bukmeyker şirkəti çox yaxşı bir haldadır. Mərc şirkəti sizə mərclərdə geniş seçimlər və yüksək əmsallar təklif edir. 1xBet rəsmi saytı mərc şirkətinin saytında dünyanın top liqalarının oyunlarına mərclər edə bilərsiniz. Həmçinin siz, mərc şirkətinin tam versiya saytında saytında oyunları canlı bir şəkildə izləyə və mərclər edə bilərsiniz. Bu da mərclərin həzzini artıracaqdır.\n1xBet bahis pullarınızın ödənilməsi\nQazandığınız məbləğləri siz, ödəmə üçün tələb etdikdən çox qısa bir zamanda, tam şəkildə, heç bir itki olmadan əldə edə bilərsiniz. 1x bahis saytı üzrə sizin uduşlarınız ödənərkən heç bir şəkildə faiz dərəcəsi tutulmayacqdır. Siz istər sayt, istərsə də tətbiq vasitəsilə uduşlarınızı çəkə bilərsiniz. Bu da 1xBet Azerbaycan digər mərc şirkətləri ilə müqayisədə üstünlüyü birdaha aydın bir şəkildə göstərir. 1xBet mərc şirkətində istənilən məbləğdə pul çəkə bilərsiniz. Amma ki, mənfi bir cəhət kimi pul çıxarma üçün nisbətən yüksək, minimum pul çıxarma məbləğinin olmasıdır.\n1xBet saytı üzrə kazinolarda mərc\n1xBet mərc şirkəti təklif etdiyi bu seçimlərlə yanaşı sizlər üçün kazinolarda mərc etmə imkanınıda yaradır. Sayt üzrə kazino oyunlarında çox geniş seçimlər vardır və siz istədiyiniz növ kazino oyununda öz mərclərinizi edə bilərsiniz. Siz, kazinolarda heç bir geçikmə halları ilə qarşılaşmayacaqsınız. Eləcə də 1xBet canlı üçün siz canlı olaraq 1xBet Live Casino-da oynaya bilərsiniz. Bu növ oyunlar sayəsində özünüzü Las Vegas kazinolarındakı kimi hiss edəcəksiniz və uzaqdan Las Vegas kazinolarındakı ab-havanı hiss edəcəksiniz. Siz də mərc şirkətinin saytına daxil olaraq bu kazinolarda mərclərinizi edə bilərsiniz.\nBukmeyker şirkətlərində əsas nəzərə alınan cəhətlərdən biri onların oyunlar üzrə təklif etdiyi əmsalların yüksəkliyidir. 1xBet mərc şirkəti həm canlı oyunlar üçün həm də oyun öncəsi mərclərinizdə sizlər üçün yüksək əmsallar təklif edir. 1xbet bahis sizlər üçün təklif etdiyi yüksək əmsallarla qısa bir zamanda qazanclarınızı artırmağa kömək edəcəkdir. Bütün bunları nəzərə alaraq 1x bahis mərc şirkətinin rəqibləri arasında ilk sıralarda getdiyini söyləyə bilərik.\nBirdaha da göründüyü kimi mərc şirkətinin üstünlükləri çoxdur. Siz də bu üstünlüklərdən yararlana bilmək üçün 1xBet Azerbaycan mərc şirkətinin saytında qeydiyyatdan keçməniz lazımdır.Qeydiyyat bonusu\non altı + 11 =


Azərbaycan dilində Müqəddəs Kitab 1 TİMOTEYƏ 1\nTİMOTEYƏ BİRİNCİ MƏKTUBU\nGənc məsihçi Timotey Likaonyanın Listra şəhərində anadan olmuşdu. Onun atası Yunan, anası isə Yəhudi idi. Timotey müjdəçilik işində Paula köməkçi və əməkdaş oldu. Paulun «Timoteyə Birinci Məktubu» üç əsas məsələni həll edir.\nMəktub ilk növbədə imanlı cəmiyyətində verilən yanlış təlimə qarşıdır. Bu təlim Yəhudi və Yəhudi olmayanların ideyalarının qarışığı idi. Bu yanlış təlimə görə fiziki dünya şərdir və buna əsasən bəzi yeməklərdən imtina etməklə, xüsusi gizli biliyə malik olmaqla və evlənməməklə xilasa nail olmaq olar. Məktubda həm də imanlı cəmiyyətinin idarə olunmasına və ibadətə aid təlimatlar var. Bundan əlavə, burada imanlı cəmiyyətinin rəhbərlərinin və köməkçilərinin davranışının necə olması göstərilir.\nNəhayət, Paul Timoteyə İsa Məsihin yaxşı xidmətçisi olması üçün və imanlıların müxtəlif qruplarına qarşı məsuliyyətinə aid məsləhətlər verir.\n1:3–3:13 İmanlı cəmiyyətinin xidmətçilərinə aid təlimatlar\n3:14–4:5 Möminliyin böyük sirri\n4:6–6:21 Timoteyə verilən təlimat\n1 * Həv. 16:1Xilaskarımız Allahın və ümidimiz olan Məsih İsanın əmrinə görə Məsih İsanın həvarisi mən Pauldan 2 imanda mənə əsl oğul olan Timoteyə salam! Ata Allahdan və Rəbbimiz Məsih İsadan sənə lütf, mərhəmət və sülh olsun!\nYanlış təlimlərdən çəkinin\n3 Makedoniyaya gedərkən mən səndən xahiş etdiyim kimi Efesdə qal və bəzi insanlara əmr et ki, yad təlim yaymasınlar, 4 əfsanə və bitməz-tükənməz nəsil şəcərələri ilə məşğul olmasınlar. Çünki bu şeylər Allahın niyyətinin imanla yerinə yetməsi üçün faydalı deyil, əksinə, boş mübahisələrə səbəb ola bilər. 5 Bu əmrin məqsədi pak ürəkdən, təmiz vicdandan və riyasız imandan gələn məhəbbətdir. 6 Bəzi adamlar isə bunlardan azaraq boşboğazlığa qapıldılar. 7 Qanun müəllimi olmaq istəyirlər, amma nə söylədikləri sözləri, nə də üstündə durduqları mövzuları anlayırlar.\n8 Biz bilirik ki, kimsə Qanundan qanuni şəkildə istifadə edərsə, Qanun yaxşıdır. 9 Bunu da bilirik ki, Qanun saleh üçün deyil, qanunsuzlar və itaətsizlər, allahsızlarla günahkarlar, müqəddəs olmayanlar və Allahla əlaqəsi olmayanlar, ata və analarını öldürənlər, qatillər, 10 əxlaqsızlar, kişibazlar, adam oğruları, yalançılar, andı pozanlar və sağlam təlimə zidd olan bütün başqaları üçün qoyulmuşdur. 11 Bəxtiyarlıq mənbəyi olan Allahın mənə əmanət etdiyi izzətli Müjdəyə görə bu belədir.\n12 Mənə qüvvət verən Rəbbimiz Məsih İsaya şükür edirəm ki, məni sadiq sayıb Öz xidmətinə təyin etdi. 13 * Həv. 8:3; 9:4-5Əvvəllər Ona küfr edən, təqibçi və söyüşkən olduğum halda mənə mərhəmət edildi. Çünki nə etdimsə, cahillik və imansızlıq üzündən etdim. 14 Amma Rəbbimizin lütfü Məsih İsada olan iman və məhəbbətlə birlikdə mənə bol-bol ehsan edildi. 15 Məsih İsa günahkarları xilas etmək üçün dünyaya gəldi, bu söz etibarlı və tamamilə qəbul olunmağa layiq sözdür. O günahkarlardan ən betəri mənəm. 16 Lakin ən betəri olduğum halda mənə buna görə mərhəmət edildi ki, Məsih İsa mənim vasitəmlə hədsiz səbrini göstərsin. Ona görə ki gələcəkdə Ona iman edib əbədi həyata malik olanlara mən nümunə olum. 17 Əsrlərin Padşahı, ölməz, görünməz və bir olan Allaha* Allaha – bəzi əlyazmalarda müdrik Allaha. əbədi olaraq hörmət və izzət olsun! Amin.\n18 Oğlum Timotey, əvvəlcədən sənin haqqında söylənən peyğəmbərlik sözlərinə əsasən bu əmri sənə həvalə edirəm ki, bu sözlərə güvənərək yaxşı mübarizə aparasan, 19 imana və təmiz vicdana sarılasan. Bəziləri təmiz vicdanı rədd edərək imanlarını qəzaya uğrayan gəmi kimi batırdılar. 20 Himeney və İsgəndər də onlardandır. Küfr etməməyi öyrənsinlər deyə onları Şeytana təslim etdim.\n*1:1 Həv. 16:1\n*1:13 Həv. 8:3; 9:4-5\n*1:17 Allaha – bəzi əlyazmalarda müdrik Allaha.


Polşada səfərdə olan Disporla İş üzrə Dövlət Komitəsinin nümayəndə heyəti əvvəlcə Azərbaycan Ticarət Evinə baş çəkib və onların fəaliyyəti ilə yaxından tanış olublar. Qonaqları Ticarət evinin rəhbəri Nemət Nağdəliyev qarşılayıb.\nDiasporla İş üzrə Dövlət Komitəsinin sədri Fuad Muradov onlara işlərində uğurlar arzulayıb və Azərbaycanın dünyada tanıdılması üçün dövlət siyasətinin tərkib hissəsi olan “Made in Azerbaijan” brendinin geniş auditoriyaya çatdırılmasında Polşadakı Azərbaycan Ticarət Evinin böyük rolu olduğuna əminliyini ifadə edib. O, qeyd edib ki, bu sahədə Polşada fəaliyyət göstərən Azərbaycan diasporunun da öz töhfələri olacağı şəksizdir.\nGörüşdə Azərbaycan Respublikasının Polşadakı fövqəladə və səlahiyyətli səfiri Həsən Həsənov çıxış edib.\nDaha sonra nümayəndə heyəti Azərbaycan və Polşa xalqlarının qəhrəman övladları - Varşavadakı Azərbaycan ordusunun hərbi xadimi, general-leytenant M.Sulkeviçin və Polşa ordusunun hərbi xadimi, polkovnik Vəli bəy Yadigarın abidələrini ziyarət edərək, abidə qarşısına çələng qoyublar.\nQeyd olunub ki, bu abidə xalqlarımız arasında möhkəm dostluğun ən gözəl nümunələrindən biridir.\nTədbirin sonunda H.Həsənov Azərbaycanın Polşadakı səfirliyinin xalq qəhrəmanlarının şərəfinə təsis etdiyi rəmzi medalı Fuad Muradova təqdim edib.


Ötən il ərzində Azərbaycanda əmtəə bazarı 10% artıb\n12:37 13 Yanvar 2015\n[ 13 Yanvar 2015 12:35 ]\nBakı. Aqşin Rafiqoğlu – APA-Economics. 2014-cü ildə Azərbaycanda istehlak məqsədilə pərakəndə ticarət subyektlərində istehlakçılara 22,0 mlrd. manatlıq və ya 2013-cü illə müqayisədə 10% çox əmtəə satılıb.\n“APA-Economics”in Dövlət Statistika Komitəsinə istinadən verdiyi məlumata görə, satılmış istehlak mallarının 50,1%-ni ərzaq məhsulları, içkilər və tütün məmulatları, 49,9%-ni qeyri-ərzaq malları təşkil edib və qeyri-ərzaq mallarının xüsusi çəkisi 2013- cü il ilə müqayisədə 3,3% bəndi artıb.\n2014-cü ildə elektron pərakəndə ticarət dövriyyəsinin həcmi 2013-cü ilə nisbətən 2,4 dəfə artaraq 6,4 mln. manat təşkil edib. Əhali onlayn rejimində sifariş verdikləri istehlak mallarının 91,3%-ni hüquqi şəxslərin, 8,7%-ni fərdi sahibkarların ticarət şəbəkələrindən alıb.\nElektron ticarət dövriyyəsinin 94,6%-ni qeyri-ərzaq malları təşkil edib.\nÖtən il ərzində Azərbaycanda əmtəə bazarı 10 artıb


"Dağıdıcı müxalifət həmişə şou düzəltməklə gündəmdə qalmağa çalışıb"\n15:16 18-11-2018 | 320 | Siyasət\nVersus.Az xəbər verir ki, bunu Yeni Azərbaycan Partiyası Siyasi Şurasının üzvü, “İki Sahil” qəzetinin baş redaktoru Vüqar Rəhimzadə səsləndirib.\nBaş redaktorun fikrincə, sözügedən aksiya dağıdıcı müxalifətin sosial bazasının olmadığını bir daha ortaya qoyub:\n“Bütövlükdə hesab edirəm ki, qanuna zidd olaraq atılan hər bir addımın qanun çərçivəsində qarşısı alınmalıdır. Dünyanın heç bir ölkəsində qanunsuz, icazəsiz mitinq keçirməyə yol verilmir. Təbii ki, bu aksiya Azərbaycanda da baş tutmadı. Bəs nəyə görə, bu adamlar onlar üçün ayrılan yerlərdə deyil, məhz şəhərin mərkəzində öz aksiyalarını keçirməyə cəhd edirlər? Bunun başlıca səbəbi odur ki, İctimai Palatanın sosial bazası yoxdur və ətraflarına heç kəsi cəlb edə bilmir. Onlar qəsdən insanların istirahət hüquqlarını, şəhərdə asayişi pozurlar. Hesab edirəm ki, bu kimi halların qarşısı qətiyyətlə alınmalıdır”.\nV.Rəhimzadə bildirib ki, qanunsuz piket və mitinqlərə heç zaman yol verilməyəcək:\n“Təəssüf ki, özlərini yalnız ümummilli bayram və xalqımız üçün önəmli olan tarixi günlərdə yada salmaqdan başqa heç bir normal siyasi fəaliyyətlə məşğul olmayan bəzi radikal şəxslər Milli Dirçəliş Günündə də şou göstərməkdən əl çəkməyiblər. Şəhidlər Xiyabanını və müqəddəs şəhidləri ziyarəti öz siyasi məqsədlərinə tabe etməyə çalışmaq isə birmənalı qarşılana bilməz. Onların bir illik hakimiyyətləri dövründə, yəni 1990-ci illərin əvvəllərində Azərbaycan xalqının başına gətirdikləri bəlalar, müsibətlər hələ də gözlərimiz önündədir. Bu çox da uzaq tarixi keçmiş deyil. Onlar həmin dövrdə insanları haqsız yerə döyür, təhqir edir, aclıqla imtahana çəkirdilər. Bu gün də Əli Kərimli, Cəmil Həsənli kimi adamların kim olduqlarını hər kəs çox aydın görür. Bunlar öz şəxsi maraqlarını xalqın, millətin maraqlarından daim uca tutublar. Bu insanlar öz varlıqlarını, həyatda olduqlarını sübut etmək üçün cılız şou düzəltməkdə görürlər. Onları görərkən gülməli lətifələr yada düşür. Azərbaycan dövləti güclü və qüdrətlidir. Ölkədə mövcud olan xalq-iqtidar birliyi əbədidir. Bu birliyi belə mənasız cəhdlər sarsıda bilməz”.\nBaş redaktor əlavə edib ki, çox təəssüf ki, radikal müxalifət mətbuatı bu gün azad sözə yad olan prinsiplər çərçivəsində fəaliyyət göstərməyə üstünlük verir:\n“Onların yazdıqları ictimai rəyi çaşdırmağa hesablanmış sofistikadır. Müxalifət mətbuatı yalan üzərində qurulub. Onlar cəmiyyətdə hər şeyi yalnız qara rəngə boyayır, Azərbaycan hakimiyyətinin hansısa problemin aradan qaldırılmasına yönəlmiş addımına kölgə salmağa cəhd edirlər. Hesab edirəm ki, bu, peşə etikasına hörmətsizlikdən başqa bir şey deyil”.


TÜRKİYƏ AVROPAYA «ŞLÜZ»LARI AÇACAQ – “Biz, İŞİD terrorçuları üçün otel deyilik”\nTürkiyə bundan əvvəl İŞİD terrorçu qruplaşmasının ələ keçirilmiş döyüşçülərinin repatriasiyasna – onların vətəndaşı olduqları ölkələrə geri qaytarlmasına noyabrın 11-dən başlayacaq. Bu barədə noyabrın 8-də Türkiyənin daxili işlər naziri Süleyman Soylu bəyan edib.\nTürkiyə uzun müddətdir Avropalı müttəfiqlərini onda qınayır ki, onlar İŞİD döyüşçülərini geri qəbul etməkdən imtina edirlər. İndi Ankara sözdən əmələ keçmək qərarına gəlib və xəbərdarlıq edir ki, keçmiş İŞİD-çiləri vətəndaşı olduqları ölkələrə göndərəcək – hətta bu ölkələrin hakimiyyətləri onların vətəndaşlığını «sıfırlasa» belə.\n«Biz, onlara (Avropa ölkələrinin hökumətlərinə – red.) deyirik: bu insanları sizə qaytaracağıq və bazar ertəsi buna başlayacağıq» - deyə, «Hurriyet Daily News» Türkiyə daxili işlər nazirindən sitat gətirir.\nXəbər verildiyi kimi, Türkiyə hakimiyyəti Suriyanın şimal-şərqindəki hücum zamanı saxlanılmış İŞİD döyüşçülərini – Avropa ölkələrinin vətəndaşı olan terrorçuları geri qaytarmaq niyyətindədir. «Biz, İŞİD terrorçuları üçün otel deyilik» – deyə, Süreyman Soylu noyabrın 2-də Ankarada bəyan edib.\nBununla bərabər, Türkiyə DİN başçısı bəzi Avropa dövlətlərinin, xüsusilə də Böyük Britaniyanın və Niderlandın İŞİD üzvlərinin vətəndaşlığının ləğv olunması barədəki qərarını tənqid edib.\nSoylu bildirib ki, belə tədbirlər «məsuliyyətsiz və qəbuledilməzdir». Nazir o zaman ələ keçirilmiş İŞİD-çilərin sayı barədə məlumat verməyib./azpolitika.info/


UNEC müəllimləri interaktiv tədrisi təşviq edəcək\nFevralın 9-da Azərbaycan Dövlət İqtisad Universitetində (UNEC) “Universitet Sistemində İnteraktiv Təhsil” təlimində iştirak edən müəllimlərlə görüş keçirilib.\nİnteraktiv diskussiya və fikir mübadiləsi formasında keçən görüşdə təlim iştirakçılarının təəssüratları dinlənilib, onun faydaları və gələcək planları barədə müzakirələr aparılıb.\nUNEC rektoru, professor Ədalət Muradov “innovativ universitet” modelinin mahiyyətindən və prinsiplərindən danışıb. Tələbə-müəllim münasibətlərinin əhəmiyyətini önə çəkən rektor qeyd edib ki, bu baxımdan interaktiv tədris metodologiyasının tətbiqi və təşviqi prioritet məsələdir. Ə.Muradov “UNEC-də tədrisin təkmilləşdirilməsi istiqamətində hər kəsin təklifini və təşəbbüsünü dəyərləndirməyə hazırıq” – deyə bildirib. Rektor təlimlərdə iştirak edən müəllimlərin mənimsədiyi biliklərin əlavə azı iki nəfərə ötürülməsinin özünəməxsus səmərə gətirəcəyini vurğulayıb.\nMüəllimlər Paris Sorbon Universiteti Abu Dabi professoru Florent Pratlongun təlimlərdəki təcrübə mübadiləsinin kifayət qədər faydalı olduğunu bildiriblər. Müəllim mərkəzli tədrisin tələbə mərkəzli sistemə keçidin UNEC-dəki mühiti ən qısa zamanda əhəmiyyətli dərəcədə təkmilləşdirəcəyi qeyd edilib. Əməkdaşlar arasında kommunikasiyaların yaranması ilə yeni ideya təkliflərinin ortaya çıxdığı da bildirilib.\nMüəllimlər tədrisin keyfiyyətinin inkişafı üçün belə təlimlərin davamlı olmasını təklif ediblər.\nQeyd edək ki, Quba Tədris, İdman və İstirahət Kompleksində Paris Sorbon Universiteti Abu Dabi tərəfindən təşkil olunan təlimlərdə UNEC-in 100 müəllimi iştirak edib.


16 Sentyabr 2014 21:09\nBununla bağlı Trend-in sorğusuna cavab olaraq "Bakı Metropoliteni" QSC-nin Mətbuat xidməti və ictimaiyyətlə əlaqələr şöbəsinin rəisi Nəsimi Paşayev deyib ki, Bakı metrosunda bəzən sərnişinlərin gediş kartlarına gediş haqlarının yüklənməsi zamanı müəyyən problemlər yaranır: “Hər bir sahədə olduğu kimi, burada da nasazlıq ola bilər. Sadəcə bunu aydınlaşdırmaq və problemi həll etmək yolları var. Əgər metronun stansiyalarında quraşdırılmış ödəmə aparatlarında pulu daxil edib gediş kartına lazım olan məbləği yükləyərkən problem yaranırsa, oradakı nəzarətçiyə müraciət etmək lazımdır. Elə kartlar var ki, ona baxılır və problem yerindəcə həll edilir. Yəni vətəndaşın aparata daxil etdiyi məbləğ onun əlindəki çekə əsasən nəzarətçi tərəfindən gediş kartına yüklənir. Problemin yerindəcə müəyyən edilməsi mümkün olmadıqda sərnişin məsələni araşdırmaq üçün “28 May” stansiyasındakı kart analizi mərkəzinə müraciət etməlidir. Əgər həqiqətən də sərnişinin pulu karta yüklənməyibsə, həmin məbləği kartda bərpa edirlər. İndiyədək həmin mərkəzə müraciət edən haqlı sərnişinlərdən heç biri haqsız hala düşməyib. Həmin mərkəz səhər saat 06:00-dan gecə saat 24:00-dək fəaliyyət göstərir”.\nŞöbə rəisi gediş kartlarının qaytarılması məsələsinə də aydınlıq gətirib. Onun sözlərinə görə, istənilən sərnişin əlindəki gediş kartını qaytara bilər: “Sərnişin Bakı Metropoliteninin əlində olan gediş kartını səhər saat 6:00-dan gecə saat 24:00-dək nəzarətçiyə qaytarıb həm karta yüklənmiş məbləği, həm də ilk dəfə kartı aldığı zaman ödədiyi 2 manatı geri ala bilər”.


31/10/2020 [16:18] - Müsahibə - ( 13438 dəfə baxılıb)\nModerator.az-ın bu dəfəki müsahibi Texniki universitetin 4-cü kurs tələbəsi Ayxan Qurbanovdur. Özünü inkişaf etdirməyi qarşısına məqsəd qoyan bu gənci oxuduğu ali təhsil ocağında artıq ixtiraçı kimi tanıyırlar. Ayxan Qurbanovun hazırladığı elektrotexniki cihazlarla, startap layihələri ilə sizi daha yaxından tanış edəcəyik.\n- Ayxan, istərdim özünü oxuculara təqdim edəsən.\n- Mən Ayxan Qurbanov Texniki universitetin 4-cü kurs tələbəsiyəm. Hal-hazırda avtomatika və kompyuterliyi mühəndisliyi fakültəsində oxuyuram.\n- Hansı layihə üzərində çalışmaqla başlamısan bu işə?\n- Birinci kursda bizdə energetika fənni var idi. Mənə çox maraqlı gəlirdi, həvəslə öyrənirdim. Universitetin 1-ci mərtəbəsində gördüm ki, hansısa robototexnika akademiyasına labarant kimi tələbələr lazımdır. Məktəblilərlə oturub robotları yıqırdıq. Cürbəcür mexanizmlər idi. İlk dəfə hand cigersin yıqmışdıq, robotdur, kabelle qoşulu idi. Boksu firladanda enerji verilirdi robota.\n- İstərdim dron hazırlamağından danışaq. İlk hansı dronu hazırlamısan?\n- Rusiyanın Ulyanov şəhərində bir dron görmüşdüm, başladıq elə bir dron hazırlamaqa. Onu özüm işləməmişdim, təkcə batareyalarını mən işləmişdim. Gələndə isə balaca bir dron özüm yığdım, internetdən sifariş verdim. Hazır motor idi, sadəcə platasını yığmaq lazım idi.\n- Neçə dron hazırlamısan?\n- Bu günə qədər 4 dron hazırlamışam. 2-3 model de kağız üzərində var, hələ ki, reallaşdırmamışıq, çünki çox resurs lazımdır.\n- 4 dron hazırlamısız. Bu dronların bir-birindən hansı fərqləri var?\n- Əsas fərq alternativ enerji ilə işlətməkdir. Və elektromaqnit şüalarından enerjini yığmaq lazımdır. Üstünlükləri odur ki, onun korpusu xüsusi günəş panelindən düzəldilir. Misal üçün, korpusun üstü düzəldiləcək 3 d printerdə, hansı ki, günəşdən enerjini alıb batareyaya verir. Bundan başqa dronlar olacaq 8 pərli. Bizim bir proyektimiz var ki, ümumiyyətlə batareyasız işləyir. Enerjini xəttdən alır.\n- Ayxan, hazırladığın dronları hansı sahədə istifadə etmək olar?\n- Misal üçün kənd təsərrüfatıdırsa böyük dron lazımdır, qaldırıcı qüvvəsi olsun, 10 kiloya yaxın qaldırmalıdır. Belə bir proyektimiz var idi, fikirləşirdik ki, onu kənd təsərrüfatında istifadə etmək olar.\n- Bu dronları hansısa sahədə sınaqdan keçirmisən?\n- Bəzilərini hə, bəziləri isə hələki kaqızdadır. Onların yığılması çoxlu resurs, çox investisiya tələb edir. Hərbi dron da hazırlamışam. Həmin dron böyükdür, qaldırıcı qüvvəsi daha güclüdür.\n- Hal-hazırda düşmənin hərbi texnikaları dronlar vasitəsilə məhv edilir. Artıq ölkəmizdə “İti qovan” adlı dron da hazırlanır. İstərdinmi sən də bu sahədə həmin insanlarla birgə çalışasan?\n- “İti qovan” dronlarının hazırlanması məni və dostlarımı çox sevindirdi. Türkiyədə 13 yaşlı bir oğlan dron hazırlayıb. Hansı ki, o dron minaları axtarıb tapır. Bu cür texnikalar çox yayılsın deyə sırf klublar fəaliyyətə başlasa daha yaxşı olar. Təbii ki, ehtiyac olarsa mən və dostlarım da bu işdə yaxından iştirak etmək istərdik.


Putinin sanksiyası Azərbaycanda qiymətləri sala bilər » Qadin.Net ~ İlk milli qadın portalı... Azərbaycan xanımlarına...\nRusiyanın Türkiyədəki otel biznesinə də təsir edə biləcək ikinci sanksiyalar paketi bir çox ölkələrdə otel qiymətlərinin dəyişməsinə səbəb ola bilər. Lakin bu sanksiyalardan Azərbaycan faydalana bilər. N.Bağırov bildirib ki, ölkədə belə hallar müşahidə olunmayacaq, əksinə, hazırda otel qiymətlərinin endirilməsi istiqamətində iş aparılır.\n"Biz rusiyalı turistləri Azərbaycana cəlb etmək üçün əlimizdən gələni edirik. Münasibətlər gərginləşənə kimi Avropa ölkələrinə üz tutan və Türkiyəyə gedən turistlərin ölkəmizə gəlmələri üçün Rusiyanın böyük turizm qurumu olan Turizm Operatorlar Birliyi ilə danışıqlar gedir.\nYaxın günlərdə Rusiyada bununla bağlı görüş də keçiriləcək. Bundan başqa, yeni layihə hazırlanacaq. Layihədə AZAL-ın da rolu var. Onlar da bizimlə əməkdaşlıq edəcəklər".\nTurizm Assosiasiyasının rəhbəri xüsusi layihədə rus turistlərin istəklərinin nəzərə alındığını da deyib. Onun sözlərinə görə, rus turistləri əsasən dəniz, isti hava və mətbəx cəlb edirdi. "Bunlar da bizdə var. Bu işlərdə Azərbaycan Turizm Nazirliyi də bizə dəstək olur".\nSS,, 18 December 2015 20:33 Cavab yaz\nOnun sözlərinə görə, rus turistləri əsasən dəniz, isti hava və mətbəx cəlb edirdi. "Bunlar da bizdə var. Bu işlərdə\nAzərbaycan Turizm Nazirliyi də bizə dəstək olur"\nDeniz84 17 December 2015 07:59 Cavab yaz


İnsanın ən vacib orqanı ürəyi deyil, beynidir. Əsil insan dedikdə ilk növbədə ağılı və zəkası ilə qarşısındakını heyran qoyan adam göz önünə gəlir. İnsanın beyni, zəkası nə qədər zəngin olarsa o, ətraf mühitə və ətrafdakılara qarşı daha kamil olar və rastlaşdığı problemlərin həllini daha tez tapar.\nBeyin hüceyrələrinin yaxşı işləməsi və impulsların bir-birinə maneəsiz ötürülməsinə yardımçı olan bəzi qida məhsulları vardır. Bunlar aşağıdakı qida məhsullarıdır:


Bu barədə Bakupost.az məlumat yayıb. Bildirilib ki, N.Səfərli məhkəmə qərarına uyğun olaraq 500 manat məbləğində cərimə olunub və bununla da onun üzərindən axtarış tədbirləri götürülüb.\n"Qafqazinfo” məsələ ilə bağlı Nazilə Səfərli ilə əlaqə saxlayıb. O, açıqlamasında polis tərəfindən saxlanılmadığını deyib: "Bu xəbərdən məlumatsızam. 500 AZN cərimə ödəməmişəm. Əgər həqiqətən də belə bir cərimə ödəməli olsam, ödəniş qəbzini sizlər üçün paylaşaram. Məni çox önəmsədiyi və daim gündəmdə saxladığı üçün Xoşqədəm Hidayətqızına minnətdaram”.\nHüquq-mühafizə orqanlarından "Qafqazinfo”ya verilən məlumata görə, qanunvericiliyə uyğun olaraq məhkəmə tərəfindən barəsində qəbul edilən qərara əsasən Nazilə Səfərli Nizami Rayon Polis İdarəsinə dəvət edilib. Məhkəmə tərəfindən təyin edilən cərimənin ödənilməsi onun diqqətinə çatdırılıb. Nazilə Səfərli hüquqi öhdəliyi yerinə yetirərək barəsində təyin edilən cərimə məbləğini ödəyib. Hazırda onun barəsində heç bir axtarış yoxdur.\nXatırladaq ki, hər iki tanınmış sima arasında qalmaqal Nazilə Səfərlinin keçmiş qardaşı arvadının Xoşqədəm Hidayətqızının Xəzər TV də yayımlanan "Səni axtarıram” verilişinə müraciət etməsi ilə başlayıb.


Bəzi banklar müştərilərlə müqavilələrin vaxtını uzadır və kredit faizlərini endirir\n24 Fevral 2016 - 19:42\nBəzi banklar müştərilərlə müqavilələrin vaxtını uzadır vəkredit faizlərini endirir\nBəzi banklar müştərilərlə müqavilələrin vaxtını uzadır və kredit faizlərini endirir.\nAzertag.az xəbər verir ki, bu sözləri fevralın 24-də Caspian European Club çərçivəsində keçirilən biznes-forumda Milli Məclisin İqtisadi Siyasət, Sənaye və Sahibkarlıq Komitəsinin sədri, akademik Ziyad Səmədzadə bank kreditləri ilə bağlı sualı cavablandırarkən deyib.\nO, bildirib ki, “Nikoilbank” və “Dəmirbank” kimi banklar özləri təşəbbüs göstərib müştərilərlə müqavilələrin vaxtını uzadır və kredit faizlərini 1,55-dən 1,30-a endirirlər. Banka kredit borcu olan vətəndaşlar faiz kreditlərini deyil, əsas borcu ödəyirlər, bu da şübhəsiz müsbət haldır.\nZ.Səmədzadənin fikrincə, bütövlükdə hər bir kommersiya bankı mövcud imkanlarını axtarmalı, insanların qayğısına qalmalı, onlarla görüşməlidir. Bu məsələlər dövlət səviyyəsində həll olunmur, dövlət üzərinə düşdüyü bütün öhdəlikləri yerinə yetirib. Sosial proqramların həyata keçirilməsi istiqamətində əmək haqları və təqaüdlər artırılıb. Kommersiya bankları özlərinin mənafeyi naminə qazandıqları gəlirlərinin bir hissəsini müştərilərlə bölüşməlidirlər.


“Qoşulmama Hərəkatı Azərbaycan həqiqətlərinin dünyaya çatdırılmasında mühüm rol oynayır” - RƏY - Qanunla.Az\n“Qoşulmama Hərəkatı Azərbaycan həqiqətlərinin dünyaya çatdırılmasında mühüm rol oynayır” – RƏY\nBunu açıqlamasında Bakı Dövlət Universitetinin müəllimi, politoloq Sultan Zahidov bu il oktyabrın 11-də Prezident İlham Əliyevin Qoşulmama Hərəkatının yüksək səviyyəli toplantısındakı çıxışı barədə danışarkən deyib.\n“Qoşulmama Hərəkatı Azərbaycan həqiqətlərinin dünyaya çatdırılması baxımından mühüm rol oynayır”\nO bildirib ki, Qoşulmama Hərəkatının beynəlxalq müstəvidə Azərbaycana ciddi dəstəyi olub: “Bu təşkilatın üzvləri arasında İkinci Qarabağ müharibəsindən əvvəl və sonra Azərbaycanın haqlı mövqeyini dəstəkləyənlər olub. 2020-ci ilin oktyabrın 19-da BMT Təhlükəsizlik Şurasında Azərbaycan əleyhinə qətnamə layihəsi irəli sürülmüşdü. Onun qəbul edilməməsinin əsas səbəbi isə məhz BMT Təhlükəsizlik Şurasının qeyri-daimi üzvləri və Qoşulmama Hərəkatının üzvləri idilər. Çünki Azərbaycan qurumun bütün prinsiplərinə əməl edir, o cümlədən digər dövlətlərin ərazi bütövlüyünü qoruyur”.\nPolitoloq 2019-cu ilin oktyabrında Qoşulmama Hərəkatının növbəti sammitinin Bakıda keçirildiyini xatırladaraq deyib ki, həmin vaxt Prezident İlham Əliyev bir çox dövlətlərin diqqətini Qarabağ məsələsinə yönəltmişdi: “Beləliklə, bir çox dövlət Azərbaycanın haqlı mövqeyini tanıdı. Azərbaycanın sədrliyi dövründə BMT-nin pandemiya ilə əlaqədar xüsusi sessiyasının keçirilməsi ilə bağlı müraciət ünvanlanmışdı. Müraciət dəstəklənmiş və xüsusi sessiya çağırılmışdı. Bir sözlə, Qoşulmama Hərəkatı Azərbaycan həqiqətlərinin dünyaya çatdırılması baxımından mühüm rol oynayır”.\n“Azərbaycanın Qoşulmama Hərəkatına sədrliyinin növbəti dəfə uzadılması etimad əlamətidir”\nSiyasi elmlər doktoru, professor Sabir Məmmədli isə “Report”a açıqlamasında diqqətə çatdırıb ki, Qoşulmama Hərəkatı üzvlərinin sayına görə BMT-dən sonra ikinci böyük təşkilatdır.\nO bildirib ki, burada dünyanın müxtəlif regionlarından olan dövlətlər var: “Qoşulmama Hərəkatının ölkələr arasında informasiya yayımında mühüm rolu olub. Son onillikdə bu qurum kifayət qədər fəallaşdı. Sevindiricidir ki, bu, Azərbaycanın sədrliyi dövrünə təsadüf edib. Beləliklə, bizim Qarabağ həqiqətlərini, ermənilərin vandallıqlarını dünyaya çatdırmaq üçün daha geniş imkanımız oldu və biz istədiyimizə nail olduq. Təsadüfi deyil ki, müharibə dövründə Qoşulmama Hərəkatı bizim təklif etdiyimiz bir sıra qətnamələri qəbul etdi”.\nS.Məmmədli vurğulayıb ki, Vətən müharibəsi başlayandan bir müddət sonra ermənipərəst qüvvələrin təsiri ilə Azərbaycan əleyhinə yeni qətnamənin qəbul edilməsi ətrafında müzakirələr aparılırdı. Məhz həmin qətnamənin qəbul edilməməsinin əsas səbəbi Qoşulmama Hərəkatının üzvlərinin səyi oldu: “Azərbaycanın Qoşulmama Hərəkatına sədrliyinin növbəti dəfə uzadılması etimad əlamətidir. Qoşulmama Hərəkatının üzvləri bizim uğurlu sədrliyimizi nəzərə alaraq həmin müddəti bir dəfə uzatmışdılar. Bu isə ikincidir. Azərbaycanın nüfuzunun daha da artması, beynəlxalq təşkilatlarla əlaqələrimizin güclənməsi, üzv ölkələrlə ikitərəfli münasibətlərimizin güclənməsi baxımından bu, olduqca sevindiricidir”.


İntiqam Əliyev beynəlxalq mükafata layiq görülüb\n2022, 28 May, şənbə, Bakı vaxtı 17:23\nHüquq müdafiəçisi və keçmiş məhbus İntiqam Əliyev daha bir beynəlxalq mükafata layiq görülüb.\nBu barədə onun oğlu, ictimai fəal Nəcmin Kamil xəbər verib.\nSöhbət «PILnet» təşkilatının «Publico» adlı mükafatından gedir. Həmin mükafat ictimai maraqların müdafiəsinə görə verilir.\nMükafat noyabrın 17-də Niderlandda 300-dən çox vəkilin, hakimin, QHT və hüquq-müdafiə təşkilatlarının rəhbərlərinin iştirak etdiyi «European Pro Bono Forum» tədbirində təqdim edilib.\nİntiqam Əliyevin ölkədən çıxışına qadağa qoyulduğundan, bu mükafat mərasimdə iştirak edən oğluna təqdim olunub.\n«PILnet» ictimai maraqların müdafiəsi sahəsində işləyən təşkilatlar şəbəkəsidir. Mükafat bu yaxınlarda təsis edilib və onun ilk laureatı İntiqam Əliyev olub.\nİ.Əliyev bundan əvvəl də hüquq-müdafiə sahəsində xidmətlərinə görə oxşar mükafat alıb. O, bu ilin fevralında hələ həbsdə olarkən Avropa Vəkillər Birliyinin (CCBE) ali insan haqları mükafatına layiq görülmüşdü. Onda da mükafatı onun əvəzində oğlu almışdı.\nİ.Əliyev 2014-cü il avqustun 8-də həbs olunmuşdu. Hüquq müdafiəçisi 2015-ci ilin aprelində Bakı Ağır Cinayətlər Məhkəməsinin hökmü ilə 7 il 6 ay azadlıqdan məhrum edilmişdi. Bakı Apelyasiya Məhkəməsi və Ali Məhkəmə də bu hökmü qüvvədə saxlamışdı.\nİ.Əliyev bu ilin iyununda Avropa Şurasının Strasburqda təşkil etdiyi beynəlxalq konfransa dəvət almışdı. Avropa Şurası rəhbərliyinin Azərbaycan hökumətinə müraciətindən sonra Sumqayıt Şəhər Məhkəməsinin qərarı ilə hüquq müdafiəçisinin 10 gün müddətinə ölkədən çıxışına icazə verilmişdi.\nHəmin tədbirdən sonra İ.Əliyev ölkədən kənara buraxılmayıb.


Elanın kodu: 445708\nYasamal İcra Hakimiyyəti yanında , Musabəyov parkının yaxınlığında yerləşən yeni tikilinin 6-cı mərtəbəsində, sahəsi 125 kv.m olan mənzil kirayə verilir. Mənzil yaşayış üçün bütün avadanlıqlarla təmin olunub. Qaz, su, işıq daimidir. 2 sanuzeli və duş kabinası var. Binada 2 sürətli lift var və 24 saat mühafizə olunur. Tikilinin ətrafında baxça, məktəb, marketlər yerləşir. Şəhərin bütün istiqamətlərinə gediş rahatdır.\nÜnvan: M. Seyidov küç. 15


Henri Deqlan Qran-Pri turnirində güləşçilərimiz 5 medal qazanıblar - Sonxeber.net\nTarix: 17 Yanvar 2021 09:08\nFransanın Nitsa şəhərində güləş üzrə Henri Deqlan Qran-Pri turniri davam edir.\nTrend xəbər verir ki, yavarın 16-da sərbəst güləşçilər mübarizə aparıblar.\nMübarizəyə 1/4 finaldan qoşulan güləşçimiz İslam Bazarqanov (57 kq) Rumıniya təmsilçidini ilk hissədə üstələyərək yarımfinala vəsiqə qazanıb. Pəhləvanımız Amerikalı güləşçi ilə gərgin keçən mübarizədə də güclü tərəf olaraq finala adlayıb. İ Bazarqanov finalda digər amerikalı rəqibinə məğlub olaraq gümüş medalla kifayətlənib.\nMillimizin üzvü Turan Bayramov (65 kq) ilk görüşdə yerli idmançıya heç bir şans tanımayıb. Dörddəbir finalda Moldova güləşçisi ilə gərgin idman mübarizəsi şəraitində keçən qarşılaşmada sonuncu xal prinsipinə əsasən gənc pəhləvanımız adını yarımfinala yazdırıb. Finalın bir addımlığında amerikalı dünya ikincisinə uduzan həmyerlimiz fransalı güləşçiyə növbəti dəfə qalib gələrək turniri üçüncü pillədə başa vurub.\nHacımurad Hacıyev (74 kq) ilk mərhələdə İsveçrəli rəqibi üzərində inamlı qələbə qazanıb. Daha sonra H.Hacıyev Moldova güləşçisini çox qısa vaxtda xalçadan məyus yola salaraq yarımfinala yüksəlib. Amerikalı rəqibinə uduzan təmsilçimiz daha sonra alman güləşçini çətinlik çəkmədən məğlub edərək bürünc medala sahib olub.\nMillimizin üzvü Abubakr Abakarov (86 kq) debütdə Rusiya idmançısına yenilib. Təsəlliverici görüşdə polşalı rəqibini çətinliklə üstələyən A.Abakarov bürünc medal uğrunda mübarizədə İsveçrə nümayəndəsi üzərində də qələbə qazanıb.\nTurnirdə 92 kiloqram çəki dərəcəsində iştirakçı sayı az olduğu üçün dairəvi sistemdən istifadə olunub. Osman Nurməhəmmədov ilk görüşdə gürcü həmkarına tam üstünlüklə qalib gəlib. İkinci görüşdə isə Almaniya idmançısını vaxtından əvvəl məğlub edib. Polşalı güləşçiylə bacarmayan pəhləvanımız bunun əvəzini İsveçrə təmsilçisindən çıxıb. Yekunda qazandığı 3 qələbəyə görə, O.Nurməhəmmədova gümüş medala layiq görülüb.\nBeləliklə, sərbəst güləşçilərimiz Qran-Pridə iki gümüş və üç bürünc medal əldə ediblər. Komanda hesabında 135 xal toplayan millimiz 3-cü yeri tutub.\nXatırladaq ki, bu gün yunan-Roma güləşçiləri mübarizə aparacaq. Turnirdə ölkəmizi baş məşqçi Aleksandr Tarakanov və böyük məşqçi Rövşən Bayramovun rəhbərliyi altında Murad Məmmədov, Murad Bazarov (hər ikisi 60 kq), Namaz Rüstəmov, İslambek Dadov (hər ikisi 67 kq), Sənan Süleymanov (77 kq), Rafiq Hüseynov (82 kq), İslam Abbasov (87 kq), Murad Lokyayev (97 kq) və Sabah Şəriəti (130 kq) təmsil edəcək.\n17 Yanvar 2021 09:08 28 İdman az.trend.az\n17 Yanvar 2021 09:08 28\nEtiketlər: Henri Deqlan Qran Pri turnirində güləşçilərimiz 5 medal qazanıblar\n27 Fevral 2021 07:26\nNazim Babayev: “Soyuq havada məşq keçməyin fəsadlarını yaşayıram”\n23 Fevral 2021 18:58\n"Məni Bakıdan qovsalar da, getmərəm!"\n23 Fevral 2021 15:58\nVətən müharibəsinin daha 4 iştirakçısı dövlət qurumunda işlə təmin edilib\n23 Fevral 2021 13:46\n“Tovuz döyüşləri - Qələbəyə aparan yollar” adlı tədbir keçirildi - FOTO - VİDEO\n22 Fevral 2021 17:38\n“NATO-nun Ləyaqətli Xidmət Medalı” şəhid komandirin ailəsinə təqdim edildi - VİDEO - FOTO\n20 Fevral 2021 13:54\n"Hər şeyi ən yaxşılardan tələb edə bilməzsiniz" - Kuman\n26 Fevral 2021 19:20\nÇL-də ən yaxşı seçildi\n26 Fevral 2021 18:30\nAvroliqada yeni rekord\n26 Fevral 2021 18:06\nUEFA-dan “Qarabağ”a növbəti vəsait - 2473,70 avro\n26 Fevral 2021 17:50\n26 Fevral 2021 17:16\n26 Fevral 2021 16:28\nSabah 13 dərəcəyədək isti olacaq - PROQNOZ\n"Azərbaycan millisi bu şansdan istifadə edə bilmədi" - Nikola Yurçeviç\nİki məktəblini qaçıraraq dörd ilə yaxın bunkerdə saxlayan manyak azadlığa çıxır - FOTO\nİngiltərə məhkəməsindən 15 yaşında İŞİD-ə qoşulan qızla bağlı ilginc qərar\nVarşavada Xocalıya həsr olunmuş məlumatlandırma aksiyası təşkil edilib - FOTO\nBaş İdarə Xocalı faciəsinin 29-cu ildönümünə həsr olunmuş silsilə tədbirlər keçirib\nQarlı havada yıxılaraq xəsarət alanların sayı 27-yə çatıb - YENİLƏNİB\nHava kəskin dəyişir - Çovğun olacaq, yollar buz bağlayacaq\nƏHALİNİN DİQQƏTİNƏ! Bu toyuq ətlərini almayın: Xəstəlik tapılıb\nTürkiyədə bağ evində dəhsət: 5 nəfər bir qızı zorladı\nYalçın Rzazadə dəfn edildi - YENİLƏNİB - FOTO\n"İki oğlan məni dartırdı və o biri qapını saxlayırdı, qalanı videodan görünür"\nPeru Konqresində Xocalı soyqırımının 29-cu ildönümü ilə əlaqədar bəyanat qəbul edilib - FOTO\n27 Fevral 2021 08:08\nKeşniş (Lat.Coriandrum satvium) haqqında\n27 Fevral 2021 08:06\nDarı yarmasının faydaları\n27 Fevral 2021 08:03\n27 Fevral 2021 07:54\n27 Fevral 2021 07:42\n27 Fevral 2021 07:33\n27 Fevral 2021 07:21\n27 Fevral 2021 07:12\n27 Fevral 2021 07:06\n27 Fevral 2021 07:03


Divan kreslo modelleri №1 en ucuz qiymeti. Online sifaris Baki 2018\nÖlkəmizdə internet vasitəsi ilə ticarət axır beş illikdə artmağa və inamlı olmağa başlayıb. Sifarişçi və mağazaları bir yerə gətirən bu səhifədə çoxsaylı sahələrdən olan mallar satışa gətirilir. UniMall'da sifarişçilər zövqlərinə uyğun geniş çeşiddə malları büdcəyə uyğun qiymətlərlə əldə edə bilərlər.\nÇoxlu sayda məhsulları ilə UniMall Azərbaycan üçün əlverişli alış-veriş rahatlığı təklif edir. Burada axtarış sisteminin yardımı ilə sifariş etmək istədiyiniz malları sürətli tapmaq mümkündür. Bizim səhifədən siz, Divan kreslo modelleri, kosmetika, parfumeriya, uşaq geyimləri, idman malları və sair başqa lazımlı malları tapa bilərsiniz.\nDivan kreslo modelleri Bakıda satışı və çatdırılması\nDivan kreslo modelleri ən uyğun qiymeti burada!\nBir-birindən fərqli satıcılar tərəfindən satışa çıxarılan 100% orijinal məhsullar - Divan kreslo modelleri.\nDivan kreslo modelleri - Bakı Azərbaucan 2017 elanlari endirimli qiymətlər, online kataloq, alisi satisi və sifarisi.\nKredit kartı ilə və ya nağd formada əldə etdiyiniz zaman ödəmə şərtləri. Bakıda:Bakı ərazisində ödənişsiz ünvana çatdırılma.\nƏksər insanlar bilir ki, fiziki mağazalarda arenda, satıcıların aylıq əməkhaqqı, kommunal, təmizlik, sınma-qırılma ilə bağlı təmir və sair bu kimi ödəmələr var. Belə xərclər konkret olaraq məhsulun qiymətinə təsir edərək onu baha qiymətə çıxarır. Belə xərcləri diqqətə alsaq nəyə görə onlayn təklif olunan məhsulların alış-veriş məkanlarında satılan məhsullardan daha aşağı olduğunu aşkara çıxarmaq asandır.\nBaşqa tərəfdən ayrı-ayrı satış məntəqələrinin uyğun məhsullarını axtarıb araşdırmaq və onların qiymətlərini qarşılaşdırmaq UniMall'da kifayət qədər asandır. Özü də bu proses sürətlidir. Mağazaya gedərkən alış-veriş zamanı bir-birindən fərqli məkanlarda mövcud olan çolu sayda mağazanın uyğun məhsullarının qiymətlərini qarşılaşdırmaq qısa vaxtda ola bilməz. Lakin UniMall'da qiymətləri müqayisə edərək büdcənizə uyğun məhsulu müəyyən etmək asan bir işdir. Fərqli dükanlar tərəfindən malların UniMall.az-da olması alıcılar üçün yüzminlərlə məhsul çeşidi arasından seçim etmə imkanı verir. İstənilən bir satış məntəqəsində və ya ticarət mərkəzində bu qədər çeşid görmə imkanı əldə etmək mümkün deyil. UniMall.az online alış veriş-portalında yerləşim məhdudiyyəti olmadığı üçün anbarda olan məhsulların tamamı təqdim edilir. Beləliklə firmalar stoklarında mövcud olan hər bir məhsulunu müştəriyə gösrərmə şansı əldə edir . Həm də alıcılar ilin hansı zamanından və əvvəlki kolleksiyadan olmasına baxmayaraq daha ucuz təklif edilən mallar içərisindən imkanlarına münasib olanı müəyyən edib ala bilirlər.\ndivan modelleriembawood kunc divanlarsaloglu kunc divanlarembawood yumsaq mebelkünc divanlar 2019uqlavoy divan modelleriofis kreslolar qiymetleriofis kreslo satisiofis kreslolariofis kreslosuofis kreslo qiymetleriuqlavoy divan sekillerikunc divanlar 2018divanlarin qiymetlerikunc divanlari ve qiymetleridivan kreslo sekilleridivan kreslo modelleri ve qiymetleriacilan divan kreslodivan kreslo qiymetleridivan kreslo satisiofis kreslo satilirkunc divan destleriuqlavoy divan qiymetleriofis ucun kreslouqlavoy divanlar embawoodavanqard divan kreslodivan kreslo destleriuqlavoy divanlar ve qiymetiuqlavoy divanlardivan kreslo satilirkreslo satisiklassik divanlar qiymetleriyumsaq mebel destlerikunc divan qiymetleriofis mebeli kreslokuncluk divanlardivan kresloebidivan uqlavoydivan kreslo destikunc divan


İranın bu qərarı Azərbaycanda da müzakirə doğurmaqla yanaşı, bəzi məsələləri gündəmə gətirib. Zaman-zaman ölkəmizdə rus dilinin tədrisinin dayandırılması barədə fikirlər meydana çıxıb. Xüsusilə, müstəqillik qazandığımız ilk illərdə bu cür fikirlər daha çox səslənirdi. Lakin indiyə qədər ölkəmizdə belə bir məhdudiyyət olmayıb. Əksinə, hazırda əksər işəgötürənlər qanunsuz olaraq vətəndaşlardan rus dili tələbi qoyur. İndinin özündə rus dilinin getdikcə daha çox yayıldığı önə çəkilərək, Azərbaycanda da belə bir qərarın ola biləcəyindən söz açılır.\n2018.01.12 / 22:09


Lent.az | KULIS - Gerizəkalı "qaqaş"ların axmaq dəyərləri - "Sonuncu Pərdə"nin mesajı\n21-10-2019 / 17:45\nKulis.az Aliyənin Yenicə təqdim olunan “Sonuncu pərdə” filmi haqqında “Kinonun gerçəkliyə toxunma haqqı” məqaləsini təqdim edir.\nÇox yaxşı olardı, əgər ölkədə “qeyrət” motivli qətl və cinayətlərin faiz nisbəti statistika kimi təqdim olunsa idi. Həm də qeyrət deyəndə yalnız “qadın-namus” məsələsi deyil, ümumiyyətlə, “kişilikdən olmayan” məsələlər nəzərdə tutula. Hətta bu statistika olmasa belə, bu nisbətin yüksək olduğunu təxmin edirəm. Yoxsa peşəsi müstəntiq olan, çox güman ki belə motivli cinayətlərlə tez-tez qarşılaşan Emil Quliyevi ard-arda eyni mövzuda film çəkməyə nə vadar edə bilərdi?\nRejissor Emil Quliyev filmlərində patriarxal mühitin fəsadlarını göstərir, daha düzü, kino vasitəsilə araşdırır, əsl motivi tapıb axtarır. Bəlkə onu kinoya gətirən də bir müstəntiq kimi işi araşdırıb cinayəti açmaqdan başqa, onun səbəblərini, qurbanın çıxış variantlarını düşünmək, mühitin içində fərdin seçim imkanlarını öyrənməkdir.\nVə bunlar “bəşəri mövzularla yorulan” bəzi kino adamlarının dodaqaltı gülümsədiyi kimi xırda mövzular deyil, bütöv bir tarixi, coğrafiyanı əhatə edən ənənədir.\nDin kitabının belə kişiyə müraciət olunduğu bir toplumda zaman irəlilədikcə kişimərkəzçi dünyagörüşün yaratdığı ziddiyyətlər ortaya çıxıb. Bu ənənə ədəbiyyatda da, kinoda da döyüşüb. Amma müxtəlif cəbhələrdə. Məsələn, “Dəli Kür”də Cahandar ağa toplumun “əsl kişi” dediyi bir qəhrəmandır. Müəllif yeni quruluşun küləklərinin əsdiyi bir dövrü təsvir edir, bu külək Cahandarın hakimi mütləq mövqeyini laxlatmağa başlayıb. Dövr dəyişib, artıq o başqalarının həyatına yalnız özünün kefi belə istədiyi üçün hökm verə bilməyəcəyini anlayır. Amma əsəri azca incələyən kimi Cahandar ağanın əslində, başqalarının rəyinə görə oturub-durduğu aydın olur. Yəni o kefi istəyəni edəcək qədər azad və rahat deyil, bacısını başqalarına görə öldürəcək qədər ətrafın fikrindən asılı bir kişidir. Çünki zəifi əzən Cahandar gücünü ətrafdakıların rəyindən alır. O zaman Cahandar niyə qəhrəman olur? Çox sadə... Ona görə ki, müəllif onu belə təqdim edir.\nAmma tutalım, 60-larda çəkilən “Bir cənub şəhərində” filmi əksinə olaraq, qəhrəmanın narahatlığını, toplumla daxili konfliktini vurğulayır, bu dekorativ “qeyrət, kişilik” söhbətlərinin necə iflas olduğunu göstərir. Göstərir ki, bu “kişilik”, çox hallarda hansısa daxili mənəvi-əxlaqi prinsip, daxili seçim deyil, əksinə, başqalarının seçdiyi çürük ənənədir.\nÇürüksə niyə çürüyüb bitmir? Emilin “pərdələr”də qoyduğu gizli suallardan biri budur. Bu, gerizəkalı qaqaşların biət etdiyi axmaq dəyərlər sistemindən yaxa qurtarmaq olarmı?\nEmil Quliyevin qəhrəmanları adətən çıxış yolu tapa bilmirlər, bu zaman müstəntiq-rejissor hər filmdə sanki onların yanında dayanıb tamaşaçıya sual ünvanlayır: “Siz belə situasiyaya düşsəniz nə edərdiniz?” “Pərdələr”in hamısında sonda hansısa qəhrəmanın dilindən bu sual verilir. Bu sual olduqca real, ağır sualdır.\n“Pərdələr”də mövzu-problematika baxımdan kinosələfi “Bir cənub şəhərində”ki kimi cəmiyyətin dəyər bildiyi, müqəddəsləşdirdiyi məfhumların (bakirəliyin də, xəyanət və namus qisasının da) pərdəarxasının total saxtakarlıq və yalançılıq olduğunu göstərir.\nYenicə təqdim olunan “Sonuncu pərdə” (rej. Emil Quliyev, Ssenari. Qorqud Cəfər, Emil Quliyev) də Emil yenə də cəmiyyətin qeyrət damarını tutur, bir azərbaycanlı kişinin müqəddəs bildiyi “ata”, hətta “atanın qətli” mövzusuna toxunur.\nMəkan olaraq, dar dalanların seçilməsi, tünd rənglər, yaşayan yox, şərtlər altında mövcudluğunu davam etdirən insanlar, xəsis musiqi, yaxın planların çoxluğu, bədiidən çox sənədli-situativ aktyor oyunu tamaşaçının, qəhrəmanın yenə də dalana dirənəcəyini vəd edir.\nSöz yox, “İkinci pərdə”də olduğu kimi bu filmdə də qəhrəman - Coni (Nofəl Şahlaroğlu) – “yazılmamış qanunlar”a görə öldürməli olduğu halda öldürmür. Amma bütöv filmin atmosferi, qəhrəmanın situasiyası onu göstərir ki, hamının az qala iç-içə yaşadığı bu dar Bakı dalanlarında qəhrəman xilas ola bilməz.\n“Sonuncu pərdə”də qəhrəmanın üzü səhərə, işığa çıxması şərtidir, o atasının qatili ilə oynanılan oyundan çıxır, kamera ilk dəfə olaraq açıq göy üzü göstərir, amma biz onun xilas olacağına çox az ümid edirik.\nFilmin süjeti Fərman kişinin (Vidadi Həsənov) geniş futbol meydançası uğrunda mübarizəsi üzərində qurulur. Qəbiristanlıq və məzar daşı sexinin, həmçinin icarə, taksi kimi biznes obyektlərin rəisi Nəriman (Oktay Mehdiyev) ərazini alıb işsiz avara gənclər üçün obyektlər açmaq istəyir. Fərman başqalarına qəbir yerini od qiymətə satan adamın xeyir gətirəcəyinə inanmır, o bu meydançanı qorumaq istəyir. Fərman bu mübarizədə təkdir, çünki məhəllədə hamı başını aşağı salıb çörəyini qazanmaq istəyir, oğlu Nərimanın (Cövdət Şükürov) taksisini sürür deyə atasına qarşı çıxır. Mübahisə böyüyəndə, ata öldürüləndə, həmin “yazılmamış qanunlara”a görə atanın qisasının alınması lazım gəldikdə oğulun qarşısını başqa yazılmamış qanunlar (“Çox pis söydü, o söyüşün cəzası ölüm idi və ö söyüşə görə dostumun atası da öldürüldü. İndi “ona atamın söyüşünə görə sənin də atan öldü” deyə bilmərəm” kimi) və pul kəsir...\nHər şey şübhə altına düşür, dostluq da, oğulluq da, məhəllə sayağı “yaxşı cayıl” olmaq da...\nÇünki insanlar bütün təbiəti ilə “yazılmamış qanunlar”ın ziddinədir: Bakıya oxumağa gələn qızın (Əzizə Həşimova) gənc sürücü ilə (Əlibəy Məmmədli) sevişməsi (bunun üçün o oğlana şərt kəsir) kimi...\nQəhrəmanların məhəllə leksikonu, kadrdaxili musiqi (meyxana, ağılar, yasinlər), məkanlar tamaşaçını o mühitə kökləyir, hadisələrin içindən baxmağa sürükləyir. Ki, axırda o sualı versin: Siz onun yerinə olsanız...\nVə filmin sonunda atası öldürülən oğlanın yerində olmaq istəyən biri tapılır, məhəllə gopçusu bunu dili ilə deyir: “Kaş onun yerində mən olardım...”\nAmma sual yaranır: saat yarımlıq filmdə “məhəllə leksikonu”, dar dalanlar, musiqisizlik (çox az yerdə musiqi var), yas ab havası - bir adi sualdan ötrü (Siz onun yerində olsanız...) tamaşaçını ağır yükləmirmi?\nSituasiyanın bu qədər detallı, xırdalığına qədər diqqətlə, peşəkarlıqla işlənməsi, tam inandırması yalnız bu sual üçündürmü?\nVə ya Coni rolunda uğurla seçilmiş aktyor Nofəl Şahlaroğlunun simasındakı faciəvi naməlumluq bizi nəyə ümidləndirə bilər? (ki faciəvi simada bir işıq vardır mütləqa, deyə düşünürəm)\nEmil Quliyev sualı da, cavabı da tamaşaçıya buraxır. O, sanki hadisəni dəqiq fiksə edib ötürmək, həm də dəqiq ötürmək kimi bir əsas məqsəd haqda düşünür.\nEmilin filmlərinin əsas cəhəti budur: onun filmlərində olanlar gerçəkliyə tam adekvatdır. Bəs bu, kino üçün əsas uğurdurmu?\nGerçəklikdən, ölkə reallığından uzaq düşən, öz dilində, öz problemlərindən danışmayan, uzaqlarda fəlsəfə meşəsində azan kinomuz üçün bu, uğur sayılmalıdır; nəhayət ki, real problemi olan real qəhrəman görürük. Amma axı məsələ həm də sənətin sual qoya bilmək gücüdür. “Sonuncu pərdə” sual qoyur: “Sən onun yerində olsan nə edərsən?” Və bu suala film bütün təsvir gücü ilə artıq cavab verib: çıxış yolu yoxdur.\nMən də qəhrəman kimi edərəm, ya da etmərəm, - bu, heç nəyi dəyişməyəcək. Zəncirvari bir-birinə bağlanan səbəblər zəncirindən qurtulmaq mümkün deyil. Çünki rejissor da kauzal (səbəb-nəticə) zənciri dramaturji olaraq görür, ona görə də dramaturji ya təsvir həlli olaraq filmdə boşluq yoxdur. Hətta qız uşaqlarının mərsiyə səsinə oynaması kimi uğurlu kadrlar var. Peşəkar ağıçının dediyi bu mərsiyə təbii ki, ürəkdən gəlmir, ağlatmağa hesablanıb, qızların bu qeyri-səmimi yas mahnısında ritm tapıb oynaması bədii komponentlərdən az istifadə olunan filmdə metafora kimi tez gözə çarpır (onların da ritmə düşməsi, böyüklərin “çaldığı” oyunda oynamağa başlaması kimi yozula bilər).\nBelə filmlərdə kiçik bir metafora olduqca möhkəm təsir edir; tamaşaçı lazımınca yüklənib, ona kiçik bir metafora, bənzətmə dərindən təsir edə bilər (ağıçı arvadlar bunu yaxşı bilir).\nLakin “Sonuncu pərdə”nin müəllifləri bunu istəmir. Onların tamaşaçını bu dalandan çıxarmaq məqsədləri yoxdur. Əksinə, onu o dalanda daha çox sıxmaq istəyirlər.\n...Yaxşı bəs, müəllifin hansısa ideya avtoritarizminin olmaması yaxşıdırmı? Müasir kinoda belə bir nümunələr varkən bu sual daha aktual səslənir.\nBu suala cavab vermək indi mənə çətindir. Amma məncə kinonun gerçəkliyə toxunma haqqına, ciddi bir sual sahib olmalıdır. Tamaşaçını düşündürməyə vadar edən sual.\nYüklənməklə təsirlənməyin də fərqi budur. Yüklənəndə fikir müstəvisinə çıxmaq çətindir. Və məsələ heç də müəllifin - rejissorun problemə pessimist və ya optimist yanaşmasında deyil. Ən böyük faciələrdə, çıxılmazlıqlarda, qaranlıqlarda belə fikir müstəvisinə çıxış varsa, deməli işıq var.\nDeməli, müəlliflərin ideya avtoritarizmindən yox, filmdən – dalandan fikir müstəvisinə çıxışından danışmalıyıq. Vəziyyətin çıxılmazlığı ilə yüklənmiş tamaşaçıya “siz qəhrəmanın yerinə olsanız...” sualı ilə fikir müstəvisinə çıxmaq asan olmayacaq.\nBu, Emilin filmlərində lap tez gözə çarpır. Məsələn, siz nüfuzlu mükafatlar qazanmış Roy Andersonun filmlərinə baxanda da fikir müstəvisinə çıxmayacaqsınız. Amma bunu heç hiss etmək imkanınız belə olmayacaq: Roy gerçəkliyi bədii gerçəkliklə paralelləşdirir və bu bədii poetik metaforalar tamaşaçını “aldadır”, yayındırır. Orada da gerçəkliyin çıxılmazlığı təqdim olunur, amma biz metaforalara “uyuruq”, təsirlənirik.\nEmil Quliyev isə hər cür metafora, bədii üsullardan arınmış bir gerçəklik təqdim edir. Biz bu gerçəkliklə yüklənib bir cavab, ya da bir sual axtarırıq. Həm də daxilən narahat olduğunu hər saniyədə hiss etdiyimiz müəlliflə birgə...


AXCP və Müsavat arasında intriqa böyüyür\n"Müxalifətin, xüsusən də radikallığı ilə seçilən Müsavatla AXCP-nin elə bir yerdə dayaq və nümayəndəsi yoxdur ki, bələdiyyə seçkilərində də hər hansı bir nüfuz qazana bilsin" "AXCP ilə Müsavat arasında intriqanın daha da dərinləşməsi aldıqları pulları bölüşdürə bilməmələri ilə əlaqədardır"\nMüsavat Partiyasının qurultayı və burada baş tutan seçkilərdən sonra təşkilat daxilində ziddiyyətlər hələ də davam edir. Bu azmış kimi, qurultaydan sonra Müsavatla AXCP arasında münasibətlər daha da gərginləşməyə doğru gedir. Qeyd edək ki, AXCP sədri Əli Kərimli qurultaya dəvət olunmamasından narazı qalıb və bunun münasibətlərə təsir göstərdiiyni etiraf edib. O qeyd edib ki, Müsavat onu qurultayına dəvət etsəydi sonrakı münasibətlər haqqında düşünmək olardı: "Onlara başarılar diləyirəm, amma daxili işlərinə qarışmıram. Birinci dəfə idi ki, Müsavat Partiyası AXCP-ni qurultaya dəvət etmədi. Bundan çıxan nəticələrə də qatlansınlar". Müsavat partiyasının üzvü Tural Abbaslı isə Əli Kərimlinin səsləndirdiyi itttihamlara toxunaraq AXCP sədrinin haqsız olduğunu deyib : "AXCP kimi bir partiyanın liderinin belə ittiham səsləndirməsi qulağa xoş gəlmir və ədaləti əks etdirmir. Azərbaycan xalqı Müsavatı da, cəbhəni də tanıyır".\nHazırda cəbhəçilər müsavatçılara, onlar da öz növbəsində birincilərə sanki düşmən gözü ilə baxırlar. İndi Müsavatla AXCP arasında münasibətlər o dərəcədə gərgin xarakter alıb ki, sanki bir il öncə Milli Şurada birləşənlər onlar deyildilər. Cərəyan edən proseslər, bu iki müxalif qüvvə arasında dərin uçurumun yaranmasını göstərir. Bu isə o deməkdir ki, uzun illər ərzində seçkilərdəki məğlubiyyətlərlə uğursuzluğa düçar olan bu təşkilatlar, qarşıdan gələn bələdiyyə seçkilərinə də dağınıq halda gedəcəklər.\nYAP Siyasi Şurasının üzvü, partiyanın Qaradağ rayon təşkilatının sədri Aydın Hüseynov bildirdi ki, cərəyan edən proseslər müxalifət daxili ziddiyyətlərin daha da dərinləşəcəyi və bələdiyyə seçkilərində onların daha acınacaqlı məğlubiyyətə düçar olacaqlarını deməyə əsas verir: "Hazırda müxalifətin siyasi proseslərə heç bir təsir qüvvəsi yoxdur. Bələdiyyə seçkilərində isə radikal müxalifətin zəifliyi, təşkilatı baxımdan heç bir nəticə ortaya qoya bilməmələri daha aydın şəkildə üzə çıxacaq. Çünki, bələdiyyə seçkiləri konkret olaraq insanların bir-birini daha çox tanıdığı bir məkanda keçirilir. Yəni kənd və qəsəbələrdə insanlar bir-birini, işgüzarlığı, siyasi əqidəsi və fəaliyyətini daha yaxşı tanıyır. Bu baxımdan, müxalifətin, xüsusən də radikallığı ilə seçilən Müsavatla AXCP-nin elə bir yerdə dayaq və nümayəndəsi yoxdur ki, bələdiyyə seçkilərində də hər hansı bir nüfuz qazana bilsin. Müsavatla AXCP-nin birincinin qurultayından sonra, bir-biri ilə olan savaşlarını daha da intensivləşdirmələrinə gəldikdə isə, bu didişmənin tarixi daha çoxdur. Artıq 20 ildən çoxdur ki, bu iki qüvvə daim bir-birilə dalaşır. Hətta müəyyən vaxtlarda bir yerdə olanda da, bir-birlərinə kin-küdurət bəsləməkdə davam edirdilər. Bu illər ərzində onlar daima bir-birinə nifrət, kin bəsləyib. Onların bir-birinə münasibətlərinin mənzərəsi məhz bundan ibarətdir. Əlbəttə ki, həmişə olduğu kimi, aralarında baş verən çəkişmələr, seçkilərdə daim məğlubiyyətlə üzləşmələri hər iki təşkilatda yenə də qopmalara səbəb olacaq. Daima belə olub ki, müxalifət daxilində təşkilat baxımından istənilən addım atılan kimi orada həmişə qopmalar baş verib. Həmin proses hazırda da davam edəcək".\nASDP sədri Araz Əlizadə isə maraqlı bir məqama toxunaraq qeyd etdi ki, AXCP ilə Müsavat arasında ziddiyyətlərin dərinləşməsinin kökündə aldıqları pulları bölüşdürə bilməmələri dayanır: "AXCP ilə Müsavat arasında intriqanın daha da dərinləşməsi aldıqları pulları bölüşdürə bilməmələri ilə əlaqədardır. Hər biri istəyir ki, ona daha çox pay versinlər. Başqa bir tərəfdən, AXCP ilə Müsavat arasında vəziyyət heç də bu gün, dünən gərginləşməyib. Artıq 20 ildən artıqdır ki, bu qüvvələr bir-birilə gərgin durumdadır. Ona görə də onun əsasında nə ideologiya, nə seçici, nə Qarabağ münaqişəsi kimi məsələlər dayanmır. Əsasında kimə daha çox pay veriləcəyi dayanır. Bunun da nə bələdiyyə, nə də parlament seçkilərinə, heç birinə dəxli yoxdur. Molla Nəsrəddin demişkən, "dava yorğan davasıdır".


Hamiləliyin ilk 11 əlaməti | Gənc Ailə\nAna Səhifə QADIN Hamiləliyin ilk 11 əlaməti\nHamiləliyin ilk 11 əlaməti\nMenstruasiyanın gecikməsi. Bu, böyük ehtimalla ən dəqiq olan əlamətdir. Lakin bəzən digər səbəblərdən də menstruasiyanın gecikməsi hallarına rast gəlinir.\nSinədə həssaslıq. Sinə nahiyəsində ağrı hamiləliyin nəzərəçarpan ən erkən əlamətlərindən biridir.\nYorğunluq hissi. Başın hərlənməsi və halsızlıq erkən hamiləlik əlamətlərindən biridir. Axşamlar tez yatmaq istəyi və səhərlər yerindən qalxmaq istəməmək bunlara misal ola bilər.\nÜrək bulanması. Ürək bulanması hamiləliyin erkən dövrlərində ortaya çıxan digər bir əlamətdir. Gözlənilmədən ürəkbulanma başlaya bilər.\nBaşın hərlənməsi və ürək getməsi. Bir digər əlamət isə başın hərlənməsidir. Bir müddət ayaqda durduqdan sonra baş gicəllənməsi yaşaya bilərsiniz. Bu təzyiqinizin düşməsi nəticəsində ortaya çıxan bir haldır.\nİştahın açılması və ya bəzi qidalardan diksinmək. Hamiləliyin digər bir əlaməti də ana namizədlərinin iştahının açılmasıdır. Mövsümsüz meyvələri istəyə bilərsiniz. Digər tərəfdən bunun əksinə olaraq bəzi qadınların çox sevdiyi qidalara qarşı diksinmə yaşaması da mümkündür.\nQoxuya qarşı həssaslıq. Hamilə qadınların bir çoxunda tez-tez baş verən digər əlamət də qoxulara qarşı yaranan həssaslıqdır. Hər hansı yemək və ya ətirin qoxusu onları həddindən artıq narahat edib, ürəyini bulandıra bilər.\nQıcqırma və ya qəbizlik. Mədədə qıcqırma və ya bağırsaqlarda qəbizlik ola bilər. Eyni zamanda bədəndə artan hormon səviyyələri də həzmi yavaşlada bilər.\nƏhval-ruhiyyədə olan ani dəyişikliklər. Bədəninizdə yaranan hormonal dəyişikliklərə bağlı olaraq əhvalınızda da bəzi fərqliliklər yarana bilər. Birdən-birə əsəbləşib, stressə girə bilərsiniz. Bir an gülərkən, bir anda kədərlənib ağlamaq mümkündür.\nBədən temperaturunun yüksəlməsi. Bədəndə yaranan istilik də hamiləliyin vacib əlamətlərindən biridir. Yüngül qızdırma hiss olunur. Buna görə də hamiləlik boyu bədəninizdəki temperatur dəyişikliklərinizi müşahidə edə bilərsiniz. Uzun müddət davam edən qızdırma hallarında isə həkimə müraciət edin.\nQarında şişkinlik. Əlbəttə qarın nahiyəsində şişkinlik hamiləliyin ən çox bilinən əlamətlərindəndir. Hamiləliyin ilk həftələrində qarın hələ də olduqca kiçik olduğundan hamilə olduğunuz ağlınıza gəlməmiş də ola bilər. hamiləlikhamiləlik əlamətləriana namizə\nGeriKardiocərrah Kamran Musayev: "Artıq xəstələrə “süni ürək” köçürürük" - MÜSAHİBƏ İrəliMəktəblilərin düşərgə problemi


Məktəblilərə şad xəbər | Hafta.az\nAzərbaycanda orta məktəb dərsliklərinn çəkisinin yüngülləşdirilməsi gözlənilir\nTəhsil Nazirliyi tərəfindən tədris-metodiki ədəbiyyatların çapı ilə məşğul olan nəşriyyatlara dərsliklərin çəkisinin yüngülləşdirilməsi ilə bağlı optimal yolların müəyyənləşdirilməsi üçün tapşırıqlar verilib. Bunu Trend-ə Milli Məclisin Elm və təhsil komitəsinin sədri, akademik İsa Həbibbəyli deyib.\nİ.Həbibbəyli keyfiyyətli dərsliklərin olması üçün hazırda əla növ kağızlardan istifadə edildiyini söyləyib: "Adətən, dərsliklərin çapı üçün 70-80 qramlıq kağızlardan istifadə edilir. İndi isə belə təkliflər var ki, dərsliklərin çapı üçün daha yüngül kağızlardan istifadə edilsin".\nİ.Həbibbəyli qeyd edib ki, hazırda dərsliklər əla növ kağızlardan istifadə edilməklə hazırlandığından, 4 il istifadə edilmək üçün nəzərdə tutulur. Amma təklif edilən yüngülçəkili kağızlardan istifadə edilsə, dərsliklərin istifadə müddəti 1 ildən də az olar. Bu isə iqtisadi baxımdan sərfəli olmaz: "Dərsliklərin çapı üçün təklif edilən kağızların dözümü azdır. Onlar dərslik çapı üçün tam yararlı deyillər. Bədii kitabların çap olunduğu kağızlar da dərslik üçün yararlı deyil. Ona görə də dərsliklərin çəkisini yüngülləşdirmək üçün variantlar axtarılır. Təhsil Nazirliyi tərəfindən tədris-metodiki ədəbiyyatların çapı ilə məşğul olan nəşriyyatlara tapşırıq verilib ki, davamlılığı qorumaq şərtilə dərsliklərin çapı üçün mümkün optimal yollar müəyyən edilsin".\nMəsələyə münasibət bildirən təhsil eksperti Kamran Əsədov bildirib ki, ağır çantalar uşaqlarda bir çox xəstəliklərə yol açır:\n“Ona görə də məktəbli çantası mütləq yaşa uyğun seçilməlidir. Eyni zamanda çantanın materialına diqqət yetirmək lazımdır. Bunu etmədikdə yük birtərəfli qaydada bir çiyni üstə düşur və sklerozla nəticələnir. Bu isə sonda onurğa əyriliyinə gətirib çıxarır. Yəni, bu gün təkcə dərs oxumaq yox, həm də o dərsi oxumaq üçün kitabları qoyduğumuz çantaları daşımaq müşkülə çevrilib. İndi əksər hallarda aşağı sinif şagirdlərinin çantasını şagirdlərdən çox valideynlərin daşıdığını görürük. Bu isə əlbəttə ki, məktəbli çantalarının ağırlığından irəli gəlir. Ağırlığı bəzən hətta 10 kiloqramı keçən çantalar tək şagirdlər üçün yox, elə valideynlər üçün də hər gün daşımalı olduqları yükə çevrilib.Çantaların ağırlığının səbəbi hər fənn üzrə kitab və dəftərdən başqa, əlavə dərs ləvazimatlarının da daşınmasıdır. Məlumdur ki, şagird hər fənn üzrə bir kitab, bir dəftər, bir test kitabı, bir iş dəftərini özü ilə götürməlidir. Bunların hamısını yığdıqda çanta çox ağır olur. Bundan başqa bir çox şagirdlər özləri ilə yemək və su götürür ki, bu da çantanın daha da ağırlaşmasına gətirib çıxarır.\nMütəxəssisin sözlərinə görə, beynəlxalq təcrübədə qəbul olunan prinsip odur ki, çantanın çəkisi uşağın çəkisinin 14-15 faizini keçməməlidir: “Bu hesabla 8 yaşınadək olan uşaqlar 2 kiloqram (içindəkilərlə), 8-12 yaşınadək uşaqlar ən çox 4, 12-15 yaş uşaqlar isə 5 kiloqram ağırlığında çanta götürməlidirlər. İçində heç nə olmayan çantanın çəkisi 700 qramı keçməməlidir. Kürək çantaları hər iki çiyindən asılmalıdır. Bununla bağlı monitorinq aparmışam. Məlum oldu ki, I sinif üçün 5 kitab var, onların çəkisi 2 kiloqram 145 qramdır, iş dəftərləri ilə birlikdə 4-5 kiloqrama yaxındır. Əlavə qələm və digər ləvazimatları da daxil etdikdə bu rəqəm 7 kiloqrama çatır. Bu da 1-ci sinif şagirdi üçün çoxdur”.\nEkspertin fikrincə, çalışma dəftərləri sinifdə qalmalı, tədris olunan fənlərin sayı azaldılmalı kitabların həcmində ixtisarlar edilməlidir: “Bu məsələdə beynəlxalq təcrübədən istifadə etmək mütləqdir. Məsələn, ABŞ-da uşaqlar çantalarında evə hər gün ağır kitabları gətirmək məcburiyyətində deyillər. Müəllim onların edəcəyi tapşırığın sürətini bir vərəqdə verir. ABŞ-da həftənin 5-ci günü şagirdlərə heç bir ev tapşırığı verilmir, onlara şənbə və bazar günləri istirahət üçün şərait yaradılır. Uşaqların dərsi qavraması isə hər həftə keçirilən test imtahanları nəticəsində məlum olur. Bizdə isə bu gün tədris proqramı kifayət qədər ağırdır. Zaman keçdikcə, bu yüngülləşmir. Biz isə tədris müddətini azaltmaqla, dərs yükünü artırırıq. Yəni tədris materiallarının sadələşdirilməsi əvəzinə, müddətin uzadılması ilə onun sadələşdirilməsi haqqında düşünülür. Amma həyata keçirilən tədbirlər nəticəsində proqram daha çox ağırlaşır. Bu da bir çox halda valideynlərin haqlı narazılığına səbəb olur. Belə ki, Azərbaycanda cəmi 32 tədris həftəsi var. Bu da çox aşağı göstəricidir. Digər ölkələrdə orta dərs müddəti 38 həftədir, bəzi ölkələrdə isə bu, 40-42-43 həftəyə çatır. Digər tərəfdən, apardığımız araşdırmalar göstərir ki, son illər ərzində Azərbaycanda dərsliklərin çəkisi, məzmunu ağırlaşdırılıb. Onlar şagirdlərin yaş xüsusiyyətlərinə və psixologiyalarına uyğun deyil. Hal-hazırda orta məktəb şagirdləri üçün nəzərdə tutulmuş dərsləri və kitablarda yazılanları qavramaq, dərk etmək 6-17 yaşında olan insanın beyninə görə deyil. İstifadə olunan kitabların proqramlaşdırılmasından belə məntiq çıxır ki, ilin sonunda məzun olmuş hər şagirdin elmi dərəcəsi olmalıdır. Çünki onlar demək olar ki, bakalavr, magistr pilləsində keçrilən eyni mövzuları mənimsəyiblər”.\nEkspetin sözlərinə görə, hazırda real vəziyyət budur ki, Azərbaycan məktəbində ibtidai sinifdə şagird müəllimin köməyi olmadan dərslikdən heç nə anlaya bilmir: Əgər məktəbin qarşısına qoyulan vəzifə bir qədər savadlı, kifayət qədər sözəbaxan, sosial baxımdan qeyri-aktiv şagird hazırlamaqdırsa, onda dərsliklər Sovet dövründəki kimi olmalıdır. Orada yalnız vahid düzgün ideya, fikir olmalı, artıq-əskik mətnlərə yer verilməməli, hər şey ölçülü-biçili olmalıdır.\nBirmənalı suallara birmənalı cavablar və s. Ancaq əgər biz müasir məktəbdən danışırıqsa, o zaman dərslik tamam başqa funksiyaları daşımalıdır. Ən müxtəlif informasiya texnologiyaları ortaya çıxıb. İnformasiya texnologiyalarına istinad etmədən hazırlanan dərsliklər səssiz filmlər kimidir. Görüntü var, amma bir dənə səs, söz yoxdur. Tədris yönümündən baxanda isə burada peşəkar ekspertlərə ehtiyac var. Hal hazırda real vəziyyət budur ki, Azərbaycan məktəbində ibtidai sinifdə şagird müəllimin köməyi olmadan dərslikdən heç nə anlaya bilmir. Çünki dərsliklər kifayət qədər ağır yazılıb. Xüsusilə qeyd etmək istəyirəm ki, orta məktəblər üçün dərslik, tədris proqramları hazırlanarkən uşaqların psixoloji durumu, qavrama qabiliyyəti nəzərə alınmalıdır. Dərslikləri çoxyönlü ekspertlər işləməlidir. Dərslik auditoriyaya hesablanmalıdır: hansı şagirdə təqdim ediləcək, şagirdin parta arxasında əyləşmək səbri ölçülməlidir. Bunun üçün də dərslik hazırlanması prosesində uşaq psixoloqları, sosioloqlar da iştirak etməlidir”.\nMövzu ilə bağlı fikirlərini açıqlayan təhsil eksperti Nadir İsrafilov isə hesab edir ki, hazırda obyektiv və subyektiv səbəblərdən məktəbli çantasına çox şeylər qoyulur:\n“Kitab-dəftərdən əlavə qələmlər, qələm yonan, pozan, xətkeş, flamaster, boya, rəsm dəftəri, iş dəftəri, test kitabçası, uşaq üçün yemək, su və daha nələr var məktəbli çantasında. Təhsil Nazirliyinin isə əsasən məsələyə münasibəti belə olub ki, çantaları valideynlərin özləri ağırlaşdırır. Belə ki, valideynlər uşaqlara uyğun olmayan böyük çantalar alırlar, onlara xüsusi dəmir qablarda su və yemək qoyurlar, bəzi valideynlər uşağın bütün kitablarını onun çantasına yığır. Məsələ ondadır ki, nazirlik rəsmilərinin mövqeyi ilə hardasa razılaşsaq belə, əksər valideynlər məktəb bufetlərində normal, sağlamlığa ziyanı olmayan qida məhsullarının yoxluğunu əsas gətirərək və bir çox mənşəyi məlum olmayan "bufet məhsullarının” övladlarının sağlamlığına hər hansı bir ziyan yetiriləcəyindən ehtiyatlanaraq, çantalara qida və su qoymaqda israrlıdırlar. Digər bir mühüm məsələ isə çantaların əsas yüklərindən biri olan iş dəftərləridir. Artıq neçə müddətdir ki, iş dəftərləri Təhsil Nazirliyi tərəfindən dərslik komlektləri siyahısından çıxarılıb, bununla belə, nəşriyatlar bu dəftərləri nəşr etməkdə, bir çox müəllimlər və məktəb rəhbərləri isə həmin dəftərlərin alınmasına valideynləri məcbur etməkdə davam edirlər. Xüsusilə ibtidai siniflərdə ev tapşırıqlarının verilməsinin məhdudlaşdırılması, 1-ci siniflərdə isə ümumiyyətlə ev tapşırıqlarının verilməməsi barədə rəsmi tövsiyə və tapşırıqlara baxmayaraq bir çox müəllimlər hələ də şagirdləri həddən artıq yükləmək ənənəsindən əl çəkmirlər ki, bu da bir çox kitab və dəftərlərin məktəbə və evə daşinmasında əlavə yükə çevrilən amillərdən biridir”.


Şəmsəddin Hacıyev barəsində şok ittihamlar\n1 Sentyabr 2015 16:42\nAzərbaycan Dövlət İqtisad Universitetinin professoru, iqtisad elmləri doktoru, Dövlət Mükafatı laueratı Bədirxan Musayev universitetin keçmiş rektoru Şəmsəddin Hacıyevdən ölkə Prezidentinə şikayət edib.\nAzNews.az modern.az-a istinadən xəbər verir ki, B.Musayevin şikayəti "Reytinq" qəzetində dərc edilib.\nO, bildirir ki, son 4 ildə 100-dən çox mətbuat, 200-dən çox müvafiq orqanlar vasitəsi ilə, 4000 nəfərdən çox ziyalı və onu tanıyanlar İqtisad Universitetinin sabiq rektoru, Milli Məclisin komitə sədri Şəmsəddin Hacıyevin əməlləri haqda yazıblar:\n"Həmin məktublarda cənab Prezidentdən məni qəbul etməsi xahiş olunsa da, Şəmsəddin Hacıyevin pulu və bağlı olduğu qruplar bunların prezidentə çatmasına imkan verməyib"\n"Hörmətli cənab Prezident! Şəmsəddin Hacıyev rektor işlədiyi dönəmdə universiteti talan elədi. Bununla yanaşı, o, müəllimlərin və büdcənin pulu ilə özünə dost və hamilər də qazandı. Elə universitetin müəllimləri üçün tikilən binada aidiyyatı olmayanlara "su qiyməti"nə mənzillər təşkil etməklə, el dili ilə desək, hamam suyu ilə özünə dostlar qazandı.\nBelə bir adam YAP Səbail rayon təşkilatının sədri vəzifəsinə gətirildi. Əlbəttə, bu ortaya haqlı sual çıxarır. Axı, prezidentin işindən narazı qalaraq rektorluqdan azad etdiyi bir adama YAP-da niyə etimad göstərilməlidir?".\n"Şəmsəddin Hacıyev pulun gücünə və mafioz birləşmələrinə arxalanaraq, universitet tarixində yeganə Dövlət Mükafatı laureatı, Türk Dünyasının akademiki, iqtisadi kibernetika ixtisasının yaradıcısı, İqtisad Universitetində 15 rektorla 60 il bütün vəzifələrdə işləmiş mənə (B.Musayevə) "vətən xaini" damğası vurub, bir həftə ərzində İqtisadi Kibernetika kafedrasının müdiri və rektorun müşaviri vəzifələrindən azad etmiş, əmr vermədən professor vəzifəmi yerinə yetirmək üçün binalara daxil olmağa qadağa qoymuşdur. Bu, artıq faşizmin əlamətidir. O, bu cür cinayət tərkibli əməllərini məhkəmələrdə də davam etdirib. Hakimləri satın alaraq istədiyi qətnamələri çıxartdırıb. İş o yerə çatıb ki, hazırda YAP-da "qoltuğu"nun altına aldığı keçmiş köməkçisi Zəfər Bayramovu da "qanunun caynağı"ndan xilas etməkdən çəkinməyib. Sizə Şəmsəddinin dövründə universitetin fakültə elmi şuralarında mənə qarşı təşkil edilən əxlaqsız kampaniyalar və iclaslarda səslənən və küçə səviyyəli insanlara xas olan ifadələrin yer aldığı protokolları da göndərirəm.\nÇünki Şəmsəddin Hacıyev yuxarıda qeyd etdiyim "əməliyyat"lar hesabına yığdığı pullar hesabına dövlətin və məhkəmənin üzvlərinin çoxunu satın alıbdır. Belə olmasaydı, indi o, həbsxanada olmalı idi".\n"Hörmətli cənab Prezident! Şəmsəddin Hacıyev yenidən Milli Məclisə deputat seçilmək və ya yüksək vəzifə zəbt etmək arzusuna düşüb. Bunun üçün hesab edir ki, yığdığı milyardlar çatmaz. Ona görə də müəllimlər üçün tikilən universitetin yaşayış binasının özəlləşdirdiyi 1-ci mərtəbəsini 4 milyona, Pirşağada zəbt etdiyi 10 hektar torpaq sahəsinin bir sotunu 8 min manata satır. Bundan başqa, şəhərin ayrı-ayrı məkanlarında aldığı 11 yaşayış mənzillərinin 10-nu kirayə verməyə məcbur olub. Onun əmlakları bundan ibarət deyil. Bu onun sahibi olduğu sərvətin çox kiçik bir hissəsidir. Axı, YAP və dövlətə zərbə gətirən bu adama niyə yeni imkanlar açılmalıdır?".


Polkovnik Xudafərinin azad olunması üçün keçirilən əməliyyatın detallarını açıqlayıb - Pia.az\n“Vətən müharibəsi dövründə Müzəffər Ali Baş Komandan İlham Əliyev tərəfindən Dövlət Sərhəd Xidmətinin qarşısına qoyulan bütün tapşırıq və öhdəliklər layiqincə yerinə yetirilib”.\nBunu “Report”a müsahibəsində Dövlət Sərhəd Xidmətinin (DSX) polkovniki, Arazboyu əməliyyatlarında böyük şücaət göstərmiş Vətən Müharibəsi Qəhrəmanı Babək Ələkbərov deyib.\nOnun sözlərinə görə, İkinci Qarabağ müharibəsində əməliyyatların uğurla həyata keçirilməsinin səbəblərindən biri də pilotsuz uçuş aparatlarından (PUA) effektiv istifadə edilməsidir: “PUA-lar vasitəsi ilə düşmənin yeri, koordinatları müəyyənləşdirilirdi və daha sonra tam şəkildə bizə ötürülürdü. Biz “Harop”lardan da istifadə edərək düşmənə ağır zərbələr vurduq, onların texnikalarını məhv etdik. Xudafərin əməliyyatında da motivikasiya olunmuş AN-2 təyyarələrindən istifadə etdik. Cəbrayıl rayonunun Əmirvarlı kəndi düşməndən təmizlənəndən sonra Xudafərin körpüsünün azad olunması üçün əməliyyat planı hazırlandı”.\n“Xudafərindəki yüksəkliklərin götürülməsi tapşırığını aldıq. İldırımsürətli bir əməliyyat nəticəsində yüksəklikləri düşməndən azad etdik. PUA-lar vasitəsi ilə düşmənin yeri əvvəlcədən aşkar edildi. Daha sonra düşmənin arxasına keçdik, ora yerləşən zaman ermənilər bunun fərqinə varmadı. Düşmənə qarşı burada qurulan pusqu nəticəsində uğurlu əməliyyat həyata keçirdik və onları məhv etdik. Ermənilərə qarşı buradakı üstünlüklərimiz sayəsində şəhidimiz və yaralımız olmadı”, - o vurğulayıb.\nQeyd edək ki, 44 gün davam edən və Azərbaycan Ordusunun qələbəsi ilə nəticələnən Vətən müharibəsində ən uğurlu döyüşlərdən biri də Arazboyu əməliyyatları olub. Bu uğurlu əməliyyatlar nəticəsində 2020-ci ilin oktyabr ayının 18-də Xudafərin körpüsü düşməndən azad edilib və 27 illik həsrətə son qoyulub.\nAzad olunan Xudafərin körpüsünə Azərbaycanın şanlı üçrəngli bayrağı sancılıb. Bu sevinci Azərbaycan xalqına Ali Baş Komandan çatdırıb. Tarixən Azərbaycanın şimalı ilə cənubunu birləşdirən Xudafərin körpüsünün azad edilməsini Ali Baş Komandana DSX-nin zabiti, Vətən Müharibəsi Qəhrəmanı B.Ələkbərov məruzə edib.


Xəzər Dəniz Gəmiçiliyinin sərnişin gəmiləri təmirə dayanıb - Report.az\nXəzər Dəniz Gəmiçiliyinin sərnişin gəmiləri təmirə dayanıb\n31 Oktyabr, 2015 10:46\nBakı. 31 oktyabr. REPORT.AZ/ Qarşıdakı payız-qış aylarında dəniz neftçilərinin iş yerlərinə rahat çatdırılması məqsədilə "Azərbaycan Xəzər Dəniz Gəmiçiliyi" QSC neftçilərə xidmət edən gəmilərin təmirini həyata keçirir.\nŞirkətdən "Report"a verilən məlumata görə, Bibiheybət Gəmi Təmiri Zavodunda bir aydır dok təmirinə saxlanılan “General Əsədov” gəmisinin sualtı hissəsi tam təmizlənərək rənglənib, baş və köməkçi mühərrikləri təmir olunub, hava kompressorları, nasosları, bütün elektrik avadanlığı yoxlanaraq tənzimlənib. Gəminin avar valı, əsas və köməkçi sükan qurğularında da təmir işləri görülüb.\nHazırda “General Əsədov”un suüstü hissəsi və göyərtələri təmizlənərək rənglənir, xilasetmə qurğusunda, yaşayış və xidməti otaqlarında zəruri təmir işləri aparılır.\nGəmi istismara hazır olandan sonra həm də Azərbaycan Dövlət Dəniz Akademiyasının tələbələri üçün təlim-təcrübə məqsədlərinə xidmət edəcək.\nDaha bir sərnişin gəmisi – dəniz neftçilərinə xidmət göstərən 67 nəfərlik “MPK-470” bu ilin may ayından Bibiheybət Gəmi Təmiri Zavodunda əsaslı təmirə dayanıb. Təmir müddətində gəmidə gövdə-qaynaq işləri ilə yanaşı, mexaniki və elektrik hissələrində bütün zəruri yoxlama və təmir işləri görülüb. Hazırda körpüdə sınaq işləri aparılır, gəmi gövdəsinin rənglənməsi prosesi yekunlaşmaq üzrədir.


“Neftçi” üçün “Zirə” kabusu davam edir » Football-plus.az\n65. Zirə - Neftçi (Bakı) 1:0 (0:0)\n1. Mateus Albino – 6,0\n32. Qismət Alıyev – 6,0\n12. Lazar Corceviç – 6,0\n26. Nemanya Andelkoviç – 6,0\n8. İlkin Muradov – 5,5\n4. Elvin Camalov – 6,0\n(11. Klesio Bauk, 61) – 6,0\n30. Riçard Almeyda – 6,5\n(13. Şəhriyar Rəhimov, 75) – 5,5\n(29. Musa Qurbanlı, 80) – qiymətsiz\n91. Tallison Dias – 4,5\n3. Mamadu Mboc – 4,5\n(22. Mirabdulla Abbasov, 72) – 4,5\n(24. Yusuf Laval, 80) – qiymətsiz\n9. Ahmed Ahmedov – 5,0\n(29. Sabir Buqrin, 61) – 5,5\n20. Mert Çelik\nQol: D.Volkov, 67 (R.Almeyda).\nVərəqələr: M.Kane, 9 (qeyri-idman hərəkəti). M.Mboc, 72 (qeyri-idman hərəkəti). T.Dias, 77 (qeyri-idman hərəkəti). A.Krivotsyuk, 88 (qeyri-idman hərəkəti) – sarı.\n25 fevral. Zirə. İdman Kompleksinin stadionu. Tamaşaçısız.\nBütün diqqətlər turun mərkəzi qarşılaşmasına yönəlmişdi desək, yanılmarıq. Bir tərəfdə “Qarabağ”ı məğlub edib, liderliyə yüksələn, Samir Abasovun gəlişindən sonra çempionatda məğlubiyyət tanımayan “Neftçi”, digər tərəfdə cari mövsümdə təəccübləndirməkdə davam edən, son matçlarda meydanı 2 qol vurmadan tərk etməyən Rəşad Sadıqovlu “Zirə”.\nOyuna rəng qatan məqam təkcə premyer-liqanın turnir cədvəlindəki vəziyyət deyildi. Bu məqamda qəsəbə təmsilçisinin ölkə kubokunda “ağ-qaralar”ı mübarizədən kənarlaşdırdığını da unutmaq olmazdı. Qısası, Samir Abasovla Rəşad Sadıqovun komandalarının cari mövsümdə indiyəqədərki 3 duelinin heç birində bakılılar qələbə qazanmamışdı. Qələbə bir tərəfə, rəqibin qapısına qol da vura bilməmişdi.\nQələbənin əhəmiyyətini nəzərə alsaq, hər iki komandanın oyuna ehtiyatlı başlayacağı gözlənilirdi ki, ilk 45 dəqiqədə bunun şahidi olduq. Mübarizə əsasən meydanın mərkəzində gedir, komandalar rəqibin müdafiə xəttində boşluq tapmaq üçün pusquda durmuş ovçuya bənzəyirdi. Belədə real qol imkanlarının yaranmaması da normal idi. 24-cü dəqiqədə Voislavın driblinqləri və sürəti hesabına rəqibin cərimə meydançasına qədər əla reyd etməsinin sonunda “çərçivə”yə dəqiq zərbə çatmadı. 33-cü dəqiqədə isə kornerdən sonra Mbocun başla vurduğu topu Almeyda qapı xəttindən çıxarmaqla komandasına həyat vermiş oldu.\nFasilədən sonra üstünlük “Neftçi”nin tərəfindəydi. Qol axtarışında olan “ağ-qaralar”ın topa nəzarət edib, cinah həmlələri hesabına sevinmək istəyi Ahmedin 53 və 56-cı dəqiqələrdəki qeyri-dəqiqliyi sayəsində həyata keçmədi. Abasov hücumu gücləndirmək üçün ayağında ağrılar hiss edən Ahmedi oyundan alıb yerinə Buqrini mübarizəyə atdı ki, belədə Jozef-Monroz forvard funksiyasını yerinə yetirməliydi. “Neftçi” qol axtarışına çıxdığı dəqiqələrdə qapısında top gördü. Riçardın əla ötürməsini ustalıqla ram edən Volkov dəqiq zərbə ilə Aqilin qoruduğu qapının torunu silkələdi.\nHesab açılandan sonra “qartallar”ı böyük qüvvə ilə geriyə çəkildiyinə görə qınamaq olmazdı. Məqsəd liderlə görüşdə qələbə gətirəcək hesabı qorumaq idi. Belədə “Neftçi” təzyiqi xeyli artırmış, hətta müdafiəçilər də hücuma atılmışdı. Tökülən tərə baxmayaraq, qonaqlar meydan sahiblərinin qapısına yol tapa bilmədi. Hətta yüzfaizlik imkan yaxalamaq da mümkün olmadı.\nSamir Abasovun gəlişindən sonra çempionatda 7 oyundu məğlubiyyətin nə olduğunu bilməyən “Neftçi”ni udan “Zirə” həm çempionluğa oynayan iki komandaya yaxınlaşdı, həm də arxasınca gələn “Sumqayıt”dan uzaqlaşdı. “Neftçi” isə bu yenilgiyə görə ciddi psixoloji sarsıntı keçirmiş oldu.\n* Hakimin start fitindən öncə dövlət himni səsləndirilməklə yanaşı, Xocalı soyqırımının 29-cu ildönümü ilə bağlı stadionda birdəqiqəlik sükut elan olundu.\n* Millinin baş məşqçisi Canni de Byazi turun mərkəzi oyununu izləmək üçün Zirəyə təşrif buyurmuşdu. İtalyan mütəxəssis tək deyildi, köməkçisi Arif Əsədov da onunla yanaşı əyləşmişdi.\n* İkinci hissənin gedişində dördüncü hakimlə Rəşad Sadıqov arasında maraqlı dialoq yaşandı. Nicat İsmayıllı gənc mütəxəssisə yaxınlaşıb, sakitləşməyi tapşırdı, növbəti xəbərdarlıq zamanı ona vərəqə göstəriləcəyini deyincə, Sadıqov özünəməxsus şəkildə reaksiya verdi: “Sən məni kartla qorxudursan? Ver də “sarı”nı. Onsuz da etdiyinizi etmisiz”.\n* Fasilədə futbolçular paltardəyişmə otağının yolunu tutanda İlkin Muradov ehtiyat oyunçular skamyasına tərəf gedib əyləşdi. Çox güman, butslarını dəyişirdi, ilk yarının gedişində hansısa problem yaranmışdı.\nSamir Abasov: “Bu gün rəqibin iki cəhətdə bizə problem yarada biləcəyini bilirdik. Biri standart vəziyyətlər, digəri də əks-hücumlar zamanı. “Yediyimiz” qola bənzər epizodları futbolçulara göstərmişdik. Dönə-dönə tapşırmışdıq ki, əks-hücumlarda diqqətli olmaq lazımdı. Kimin nə etməli olduğuna qədər başa salmışdıq. İnanmırsız, burdan çıxan kimi gedib özlərindən soruşa bilərsiz. 2-3 gün bazada qalıb, rəqibi təhlil etmişdik. Hətta oyundan 5-10 dəqiqə əvvəl də 2-3 nəfərə sonuncu tapşırıqları verdik. O səhvə görə həmin iki-üç nəfər cavab verəcək.\nBu gün tapşırıq belə idi ki, topa nəzarət edək, soyuqqanlı olaq, pressinq edək. Bunları davamlı edəcəyimiz təqdirdə qol epizodları da gələcəkdi. Necə ki, bir neçə dəfə qola yaxınlaşdıq. İkinci yarıda hədəfə yaxınlaşırdıq. Lakin həmin səhv... Qapanan rəqiblərə qarşı oynamaq çox çətindi. Messimiz, Ronaldomuz yoxdu ki, hər oyun 5-10 qol imkanı yaxalayaq. Onsuz da qol vurmaqla bağlı çətinliklər var. Belə olduğu halda bir də belə qol buraxmaq...\nHücumçu məsələsinə gəlincə, inanın mənə, seçim imkanımız yox dərəcəsində az idi. Ən yaxşı variantı seçdik. Qış fasiləsində futbolçu, özü də hücumçu tapmaq çətin olur. Məncə, Ahmed bu gün pis təsir bağışlamadı. İkinci oyunu olduğunu nəzərə alsaq, normal idi”.\nRəşad Sadıqov: “Oyunla bağlı danışmamış meydanın qardan təmizlənməsində əməyi olan hər kəsə təşəkkür etmək istəyirəm. Gecədən, bu gün səhər tezdən işin başındaydılar. Gördüyünüz kimi, örtüyü ideal vəziyyətə gətirə bildilər. Oyuna gəlincə, ilk hissədə hər iki komanda ehtiyatlı davranırdı. Fasilədən sonra temp yüksəldi ki, bir neçə qol şansları oldu. Lakin biz ələ düşən fürsətdən maksimum yararlandıq. Hesab açılandan sonra “Neftçi”dəki əvəzetmələr oyunun axarını rəqibin xeyrinə dəyişdi. Biz isə əsas diqqəti müdafiə xəttinə ayırmışdıq. Bu gün heç-heçə də bizim üçün yaxşı nəticə sayılacaqdı.\n“5-li” müdafiə? Bir faktı deyim sistemlə bağlı. İndiyə qədər bir oyunda beş müdafiəçi ilə oynamışıq. Kubokun cavab görüşündə “Neftçi”yə qarşı. Hə, bir də “Sabah”a qarşı ilk 45 dəqiqədə. Digər görüşlərdə 4-4-2-ə üstünlük veririk. Bu gün də elə olmalıydı. Lakin “Neftçi”nin əsas heyətini görəndən sonra taktiki dəyişiklik etdik. Yəqin siz hücuma başladığımız anda Hacıağanı müdafiədə görüb “5-li” müdafiə sistemindən yararlandığımızı düşünürsüz. Bəzən rəqibin gücünü nəzərə alıb, müdafiəyə daha çox diqqət ayırmalı olursan. Səmimi deyirəm, bu gün tətbiq etdiyim sistem sevimli sistemim deyil. Dediyim kimi, rəqibin gücünü nəzərə alıb bu addımı atmalı oluruq. Rəqib “Neftçi”, yaxud “Qarabağ”dısa, nələrisə dəyişməyə məcbur olursan.\nVolkovun zədəsi ciddi görünür. Həkimlərin ilkin rəyinə görə çiyni sınıb. Dərhal xəstəxanaya götürüldü. Filipe Pahtmannı itirmişdik, Dmitrios Çantakias cəzalı idi, Ruslan Qurbanovla Tural Bayramlı zədəyə görə kənarda qalıb, bu gün də Volkov həmin siyahıya qatıldı. Əlimizdə olan heyətlə yola davam edəcəyik”.\n03 dek 2020 12:35


Günəş Yer kürəsini dağıtmağa hazırlaşır - Elm\n1994-cü ildə medium Vanqa nənə dünyanı dəhşətə salan növbəti açıqlamasını verdi:\n"18 il sonra Yer Günəşdən üz döndərəcək. Əvvəllər isti olan ərazilər artıq buz bağlayacaq, nəticədə isə əksər heyvanlar məhv olacaqlar. İnsanlar enerjiyə görə savaşacaqlar, ancaq onların ürəklərindəki məhəbbət bunu saxlamağa kömək edəcək. Sonra isə zaman yenidən geriyə dönəcək. Dalğalar bir çox ölkələri yuyub yer üzündən siləcək".\nƏgər mediumun dediklərinə inansaq, belə çıxır ki, minillərdir bizi isidən Günəş, yaşadığımız planetdə qlobal qəzanın yaranmasına şərait yarada bilər.\nGörəsən, bununla bağlı alimlər hansı proqnozu verirlər? Onlar bu kor qadının öncədən söylədiyi böyük təhlükəni təsdiqləyirlərmi? Axı əvvəlcədən işarə edilmiş hadisələr məhz bu il həyata keçməlidir. Görünür ki, son illər həqiqətən bizim əsas işıq mənbəyimiz özünü elə də adekvat aparmır. Məsələ burasındadır ki, XIX əsrin ortalarında alman astronomu Henrix Şvab yeni qanun hazırladı. Bu qanuna görə, Günəşdə aktivliyin qalxması və itməsi 11 illik dövr ərzində müşahidə olunur. Ləkələrin sayının çoxluğu günəşdə aktivliyin artmasının, onun itməsi isə zəifləməsinin göstəricisidir. Artıq iki yüz ildir ki, alimlər bu prosesi davamlı olaraq izləyirlər və indiyə qədər heç bir pozuntu ilə rastlaşmayıblar. Lakin indi məsələ bir az qəlizləşib. Görünür, Günəş bizim üçün sürpriz etmək qərarına gəlib. 2008-ci ildən etibarən o, yeni perioda daxil olmalı və belə olacağı təqdirdə aktivlik hazırda ən yüksək səviyyədə özünü göstərməli idi. Əlbəttə ki, ortaya sual çıxır: görəsən, bu, planetimiz üçün nə ilə nəticələnə bilər? Axı Günəşdə olan istənilən dəyişiklik bizim həyatımıza da təsir edir. Ən azından bunu dünya alimləri deyirlər.\nGəlin təsəvvür edək ki, Günəş hələ uzun müddət oyanmayacaq. Bu zaman nə ola bilər? Cavab çox asandır. Sadəcə olaraq, bizdən öncəki tarixə baxmaq lazımdır. Çünki belə hallar bizə qədər də baş verib. Məsələn, XIV, eləcə də XVII əsrin ortaları və XVIII əsrin əvvəllərində Günəşdə ləkələr demək olar ki, yox dərəcəsində idi (alimlər belə təzahürü "minimum Maundera" adlandırırlar). Bu vədələr yer üzündə kiçik buz dövrü hökm edirdi. "Parisli Matveyin xronikası"nda 1312-1315-ci illər arası İngiltərə, Şotlandiya, Almaniya və Fransanın şimalında ilin isti günlərində yağışlı havanın, soyuq günlərində isə dəhşətli dərəcədə şaxtaların hökmranlıq etməsi ilə bağlı məlumat verilir. Hətta İtaliyanı da soyuqlar öz cənginə almışdı. Əkinsiz keçən bir neçə il Avropada kütləvi aclığın baş qaldırmasına səbəb olmuşdu. XVII-XVIII əsrlər isə özünün kəskinliyi və sərtliyi ilə seçilir. Avropanın cənubunu soyuqlar öz hakimiyyəti altına almışdı. Vəziyyət hətta o dərəcəyə çatmışdı ki, 1621-1669-cu illərin qış aylarında Bosfor boğazında sular tam donmuşdu. İtaliya şəhərləri tam şəkildə qarla örtülmüşdü. Fransızlarla almanlar isə 1664-1665-ci illərin qış aylarında köç edən quşların ölərək yerə düşdüyünü müşahidə etmişdilər.\nDalğalar ölkələri yuyur\nLakin Günəşin əvvəl-axır öz aktivlik dövrünün ən maksimum həddə çatacağı ilə bağlı versiya da var. Amma alimlər ən çox başqa şeydən qorxurlar. Onlara görə bu möhtəşəm işıq mənbəyi qəflətən oyana və elə məhz bu zaman özündən fəzaya güclü ion axınının buraxmasına səbəb ola bilər. NASA alimlərinin hesablamasına görə bu, 2013-cü ildə özünü göstərəcək. Bəs, görəsən, oyanış yer üzünü nə ilə təhdid edir? Bu an Vanqanın öncədən söylədiklərinə diqqət etmək yerinə düşər.\n"Dalğalar çox ölkələri yuyacaq"\nƏslində burada məntiq var. Çünki Günəş Yer planetində seysmik və vulkanik proseslərə çox güclü təsir etmək qabiliyyətinə malikdir. Alimlər müəyyən ediblər ki, günəşdə aktivliyin yüksəlməsi planetimizdə zəlzələlərin baş verməsinə və vulkanların partlamasına səbəb yaradır. Məsələn, bundan əvvəlki dövrdə maksimum aktivlik 2001-ci ildə müşahidə olunub. Nəticədə Yer 1999-cu ilin sonlarında 2004-cü ilə qədərki dövrdə seysmik dalğaların törətdiyi qəzaları müşahidə etmək məcburiyyətində qalıb. Fərziyyələr görə, 2011-ci ildə Yaponiyada baş verən zəlzələ, məhz Günəşin Yerə güclü təsiri nəticəsində mümkün olub. Bu təsir planetə martın 10-da daxil olsa da, ayın 11-də özünü göstərib. Nəticədə, tez bir zaman ərzində Günəşin doğulduğu ölkənin başını bəla aldı. Bunun sayəsində təxminən güman etmək olar ki, işıq mənbəyində olan günəş tufanı yer üçün nə ilə nəticələnəcək.\nZaman müharibə və inqilablarındır\nHələ 1930-cu illərdə sovet alimi Aleksandr Çijevski "kosmik hava" anlayışını irəli sürmüşdü. O, hər kəsin bütün diqqətini günəşdə olan dəyişikliklərə yönəltməsini istəyirdi. Alimə görə bu cür hallar yer kürəsində mövcud olan bütün canlı həyata təsir edir. Məsələn, taxıl əkini, heyvanların, balıqların, həşəratların öz yerlərini dəyişməsi və təbii artımı məhz bu amillərlə əlaqədardır. Günəşdə güclü aktivlik və geomaqnit qasırğalar insanlarda xroniki xəstəliklərin meydana gəlməsinə, çoxlu gözlənilməz və xoşagəlməz hadisələrin baş verməsinə və səbəbi məlum olmayan ölümlərin sayının artmasına şərait yaradır. Bundan əlavə bizim "qaynar ulduz"umuz insanlara təkcə fiziki yox, həm də psixi baxımdan çox güclü təsir edir. Bunu sübut etməkdən ötrü bizdən öncəki tarixə yenidən nəzər yetirmək lazımdır. Günəşdə aktivliyin maksimuma qalxdığı dövrlər ərzində insanlığın taleyinə çox güclü təsir edəcək mühüm hadisələr baş verib:\n1905 və 1917-ci illər Rusiya inqilabı, 1939-cu il İkinci Dünya Müharibəsi, 1991-ci il SSRİ-də dövlət çevrilişi.\nGünəşdə olan aktivliyin və yerdə baş verən proseslərin (sosial hadisələr də daxil olmaqla) arasında əlaqənin olmasını rus alimi Yuri Zayçev artıq çoxdan jurnalistlərə açıqlamasında bildirib. Onun sözlərinə görə, bu fəallıq yenidən sosial partlayışlara – müharibələrə, inqilablara, mənəvi, iqtisadi və digər böhranlara səbəb ola bilər.\nNASA-nın Günəşin müşahidəsi ilə məşğul olan mütəxəssisi Riçard Fişer gələcək üçün elə də ürəkaçan olamayan, çox kədərli proqnoz verib. Onun fikrinə görə, 2013-cü ildə yer kürəsində qlobal texnogen qəza baş verə bilər: "Maqnit qasırğası kommunikativ və kompüter sistemlərinin, telefon və peyk əlaqələrinin sıradan çıxmasına, aeroportların işində problemlərin yaranmasına səbəb olacaq".\nNASA-da baş verə biləcək kataklizmlərin ssenariləri Hollivud qəza filmlərinin süjetlərinə bənzəyir. Beləliklə, 2014-cü ildə Günəşdə iki güclü partlayış baş verəcək, hansı ki, bu, yerdə geomaqnit qasırğanın meydana gəlməsinə səbəb olacaq. Bunu dünyanın müxtəlif bölgələrində yaşayan insanlar müxtəlif cür, amma bu dəfə əvvəlkilərə nisbtən daha güclü hiss edəcəklər. Bu zaman hərfi mənada dünyanın sonu çatacaq. Daha dəqiq desək, elektrikin sonu olacaq. Bir an içərisində bütün enerqosistemlər, həddindən artıq yüklənəcək bütün transformatorlar sıradan çıxacaqlar.\nNASA-nın proqnozlarına görə, ABŞ-a ediləcək "kosmik hücumu"n elə ilk 90 saniyəsi ərzində əsas açar olan transformatorlar sıradan çıxacaqlar. Bunun da nəticəsində 130 milyon insan elektrik enerjisindən məhrum olacaq. Doğrudur, gün vurmasının özü əksər insanlar üçün elə də təhlükəli deyil, amma onun nəticələri... Təkcə elektroenergetikanın yenidən bərpa edilməsinə aylarla vaxt sərf ediləcək. Bu zaman ərzində meyvələrin saxlanması üçün gərəkli olan bütün soyutma sistemləri, benzindoldurma məntəqəsi, qaz və neft emalı, nəqliyyat və digər başqa şeylər fəaliyyət göstərmiyəcəklər. Hətta xəstəxanaların hər şeydən kənarda mövcud olan əlavə enerji ehtiyatı da sonrakı günlər ərzində fəaliyyət üçün kifayət etməyəcək. Bu şəkildə sistemin sıradan çıxması Yer üçün milyonlarla itkilərin baş verməsinə gətirib çıxaracaq.\nBir sözlə, Günəşin qəfil oyanışı yer üzündə olan insan həyatını və digər canlıların fəaliyyətini bir an içində tamamilə dəyişdirə bilər. Bunun sayəsində isə bəşəriyyət öz tarixində yeni bir dövrə qədəm qoymaqla qarşı-qarşıya qalacaq.\n2013.11.25 / 21:49